
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 1852/90 (1) 

Εναρμόνιση της ελληνικής νομοθεσίας με την Οδηγία 90/35 Ε.Ο.Κ. (Ε 

19/90). 

ΓΕΝΙΚΟ ΧΗΜΕΙΟ ΚΡΑΤΟΥΣ 
ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 
(Συνεδρίαση, 4.12.90) 

Έχοντας υπόψη: 

1. Το έγγραφο του Γενικού Χημείου του Κράτους, αρ. 1733/90. 

2. Τις διατάξεις του άρθρου 1 παρ. 1 και 3 του Ν. 1338/1983 
«εφαρμογή του κοινοτικού δικαίου» (ΦΕΚ 34/τ.Α/17.3.1983) όπως 
τροποποιήθηκε με το άρθρο 6 του Ν. 1440/1984 «συμμετοχή της Ελ¬ 
λάδας στο Κεφάλαιο, στα αποθεματικά και στις προβλέψεις της Ευρω¬ 
παϊκής Τράπεζας Επενδύσεων, στο Κεφάλαιο της Ευρωπαϊκής Κοινό- 
τητος Άνθρακος και Χάλυβος και του Οργανισμού Εφοδιασμού ΕΥΡΑ- 
ΤΟΜ» (ΦΕΚ 70/τ.Α/21.5.1984) και το άρθρο 65 του Ν. 1892/90 
(ΦΕΚ 101/τ.Α/1990). 

3. Το εδάφιο δ της παρ. 8 του άρθρου 6 του Νόμου 4328/1929 
«περί συστάσεως του Γενικού Χημείου του Κράτους, όπως τροποποιή¬ 
θηκε και συμπληρώθηκε με τον ΑΝ 754/1937 (αρ. 3 παρ. 2 και 3) 
ΦΕΚ 247/τ.Α/1937. 

4. Το άρθρο 4 του Διατάγματος της 31ης Οκτωβρίου 1929 «περί 
κανονισμού της λειτουργίας και των εργασιών του Ανωτάτου Χημικού 
Συμβουλίου» (ΦΕΚ 391/τ.Α/31.10.1929). 

5. Το Νόμο 115/1975 «περί τροποποιήσεως διατάξεων τινων του 
Ν. 4328/1929 (ΦΕΚ 172/τ.Α/20.8.1975). 

6. Την απόφαση των Υπουργών Προεδρίας και Οικονομικών για 
αναμόρφωση συλλογικών οργάνων Γνωμοδοτικής και Αποφασιστικής 
αρμοδιότητας του Υπουργείου Οικονομικών αρ. 0.208/181, ΦΕΚ 
214/τ.Β/82. 

7. Την Υ.1140/90 κοινή απόφαση Πρωθυπουργού και Υπουργού 
Οικ/κών περί καθορισμού αρμοδιοτήτων. 

8. Την υπ’ αριθ. Υ1250/15.1.1991 Απόφαση του Πρωθυπουργού 
«Συμπλήρωση της Υ.1201/5.10.90 Απόφασης του Πρωθυπουργού» 
(ΦΕΚ 10/τ.Β/1991). 

9. Το Π.Δ. 329/1983 (ΦΕΚ 118/τ.Α/1983). 

10. Την Απόφαση του Α.Χ.Σ. 1197/89 (ΦΕΚ 567/τ.Β’/1990), 
αποφασίζουμε: 

Εγκρίνουμε την εναρμόνιση της ελληνικής νομοθεσίας με την Οδηγία 
90/35 ΕΟΚ (Ε 19/90) «για τον προσδιορισμό κατ’ εφαρμογή του άρ¬ 
θρου 6 της Οδηγίας 88/379 ΕΟΚ, των κατηγοριών των παρασκευα¬ 
σμάτων των οποίων οι συσχευασίες πρέπει να είναι εφοδιασμένες με σύ¬ 
στημα ασφαλείας για τα παιδιά ή/και με ανάγλυφη προειδοποίηση του 
κινδύνου». 1 

Άρθρο 1 

Ανεξάρτητα από τη χωρητικότητα της/6ΰσκευασίας τους, τα παρα¬ 
σκευάσματα που προσφέρονται ή διατίθενται στο ευρύτερο κοινό και επι- 
σημαίνονται ως άκρως τοξικά, τοξικά/η διαβρωτικά, σύμφωνα με τις 

διατάξεις του άρθρου 7 της Απόφασης του ΑΧΣ 1197/89 και με τις 
προϋποθέσεις που προβλέπονται στο άρθρο 3 της εν λόγω Απόφασης 
πρέπει να είναι εφοδιασμένα με σύστημα ασφαλείας για τα παιδιά και να 
φέρουν ανάγλυφη προειδοποίηση του κινδύνου. Το σύστημα αυτό πρέπει 
να είναι σύμφωνη με τις προδιαγραφές του παραρτήματος IX μέρη Α και 
Β του Π.Δ. 329/83. 

Άρθρο 2 

Ανεξάρτητα από τη χωρητικότητα της συσκευασίας τους τα παρα¬ 
σκευάσματα που προσφέρονται ή διατίθενται στο ευρύτερο κοινό και επι- 
σημαίνονται ως βλαβερά, εξαιρετικά αναφλέξιμα ή εύκολα αναφλέξιμα, 
σύμφωνα με τις διατάξεις του άρθρου 7 και υπό τις προϋποθέσεις που 
προβλέπονται στο άρθρο 3 της Απόφασης του ΑΧΣ 1197/89 πρέπει να 
φέρουν ανάγλυφη προειδοποίηση του κινδύνου, 

Η ένδειξη αυτή πρέπει να είναι σύμφωνη με τις προδιαγραφές του πα¬ 
ραρτήματος IX μέρος Β του Π.Δ. 329/83. 

Άρθρο 3 

Στους παραβάτες της παρούσας απόφασης επιβάλλονται οι κυρώσεις 
του άρθρου 17 της Απόφασης του ΑΧΣ 1197/1989. 

Η ισχύς της παρούσας απόφασής αρχίζει από 10 Ιουνίου 1991. 

Ο Πρόεδρος Ο Γραμματέας 

Κ. ΣΑΝΔΡΗΣ X. ΧΑΜΑΛΙΔΗΣ 

Τα Μέλη 

• Παν. Τσουκάτος, Κ. Γκέγκιου, Γ. Σούντρης, Δ. Ταραντίλης, 

Π. Σίσκος, Π. Κυριαζής, Στ. Χατζηγιαννακός 

Εγκρίνουμε την παραπάνω απόφαση του Ανωτάτου Χημικού Συμ¬ 
βουλίου καθώς και τη δημοσίευσή της στην Εφημερίδα της Κυβερνή- 
σεως. 

Αθήνα, 14 Μαρτίου 1991 

οι ΥΠΟΥΡΓΟΙ 

ΑΝΑΠΛΗΡΩΤΗΣ ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

Ε.Ν. ΧΡΙΣΤΟΔΟΥΛΟΥ ΠΑΝ. ΔΕΛΗΜΗΤΣΟΣ 

ΕΜΠΟΡΙΟΥ 

Αθ. ΞΑΡΧΑΣ 
-♦- 

Αριθ. 2019247/1671/0022 (2) 

Αποζημιώσεις δικαστικών συμβούλων. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΔΙΚΑΙΟΣΥΝΗΣ 

Έχοντας υπόψη: 

α) Τη διάταξη του άρθρου 21τουΝ. 1941/1991 «για την τροποποί¬ 
ηση του Ποινικού Κώδικα, του Κώδικα Ποινικής Δικονομίας και άλλες 
διατάξεις» καθώς και την από 4.1.1991 έκθεση του Γενικού Λογιστη¬ 
ρίου του Κράτους. 

β) Την υπ’ αρ. ΐ 1140/90 κοινή απόφαση Πρωθυπουργού και 
Υπουργού Οικονομικών, αποφασίζουμε: 

1. Η μηνιαία αποζημίωση για τους δικαστικούς λειτουργούς που 
έχουν αποσπασθεί στο Υπουργείο Δικαιοσύνης συμφώνως προς το άρ¬ 
θρο 51 παρ. 6 του Ν. 1756/1988 με παράλληλη ή αποκλειστική 
άσκηση των κυρίων καθηκόντων τους ή στους οποίους ανατίθενται ει¬ 
δικά καθήκοντα συνεργάτη συμφώνως προς τη διάταξη του άρθρου 6 
παρ. 3 του Ν. 1299/1982, καθορίζεται σε εκατόν δέκα χιλιάδες 
(110.000) δραχμές. 

Τα έξοδα κινήσεως των ανωτέρω προσώπων καθορίζονται σε σα¬ 
ράντα χιλιάδες (40.000) δραχμές μηνιαίως. 

2. Η μηνιαία αποζημίωση για τους δικαστικούς λειτουργούς, στους 
οποίους ανατίθενται ειδικά καθήκοντα ελέγχου νομιμότητας διοικητι¬ 
κών πράξεων, συμφώνως προς τη διάταξη του άρθρου 6 παρ. 3 του ν. 
1299/1982 καθορίζεται σε 40 τοις εκατό των αποδοχών τους. „ 

3. Η ισχύς της αποφάσεως αυτής αρχίζει από.την 1η Μαΐου 1990, 
εκτός αν ο διορισμός του συμβούλου έγινε σε μεταγενέστερο χρόνο οπότε 
αρχίζει από τον τελευταίο αυτό χρόνο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 1 Απριλίου 1991 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΕΩΣ 

ΚΑΙ ΥΠΟΥΡΓΟΣ ΔΙΚΑΙΟΣΥΝΗΣ Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΑΘΑΝ. ΚΑΝΕΛΛΟΠΟΥΛΟΣ ΠΑΝΑΓΙΩΤΗΣ ΔΕΛΗΜΗΤΣΟΣ 


Αριθ. 2008687/688/0022 (3) 

Ρύθμιση οικονομικών θεμάτων του Ανωτάτου Εκπαιδευτικού Ιδρύμα¬ 
τος Οικιακής Οικονομίας. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

α) Τις διατάξεις του άρθρου 9 παρ. 2 του Ν. 1894/1990 «Για την 
Ακαδημία Αθηνών και άλλες εκπαιδευτικές διατάξεις» (Α’ 110). 

β) Την αριθμ. Υ.1140/1051173/1390/0001/90 Κοινή από¬ 
φαση του Πρωθυπουργού και του Υπουργού Οικονομικών (Ανάθεση αρ¬ 
μοδιοτήτων στον Υφυπουργό Οικονομικών), αποφασίζουμε: 

Άρθρο 1 
Πόροι 

Πόροι του Ανωτάτου Εκπαιδευτικού Ιδρύματος Οικιακής Οικονο¬ 
μίας είναι: 

α) Η ετήσια κρατική επιχορήγηση που εγγράφεται στον τακτικό 
προϋπολογισμό καθώς και στον προϋπολογισμό δημοσίων επενδύσεων 
του Υπουργείου Εθνικής Παιδείας και θρησκευμάτων. 

β) Οι πρόσοδοι από την παροχή υπηρεσιών. 

γ) Οι πρόσοδοι από τη διαχείριση της περιουσίας του, με την επιφύ¬ 
λαξη του άρθρου 3 παρ. 7 και 8 του Ν. 1268/1982. 

δ) Τα έσοδα από δωρεές, κληρονομιές, κληροδοσίες, καθώς και κάθε 
άλλη τακτική ή έκτακτη οικονομική ενίσχυση ημεδαπών ή αλλοδαπών 
φυσικών ή νομικών προσώπων. 

Άρθρο 2 

Αποζημίωση Μελών Διοικούσας Επιτροπής 

1. Στον Πρόεδρο, τον Αντιπρόεδρο, τα Μέλη και το Γραμματέα της 
Διοικούσας Επιτροπής του Ανωτάτου Εκπαιδευτικού Ιδρύματος Οικια¬ 
κής Οικονομίας καταβάλλεται μηνιαία αποζημίωση, η οποία ορίζεται 
ως ακολούθως: 

α) Στον Πρόεδρο σε πενήντα χιλιάδες (50.000) δρχ. 

β) Στον Αντιπρόεδρο και σε κάθε μέλος σε τριάντα πέντε χιλιάδες 
(35.000) δρχ. 

γ) Στο Γραμματέα, σύμφωνα με τα όσα ορίζονται στο άρθρο 18 του 
Ν. 1505/1984 όπως τροποποιήθηκε με το άρθρο 8 του Ν. 1810/ 
1988 και μέχρι και τέσσερις (4) συνεδριάσεις το μήνα και μέχρι πέντε 
(5) ώρες για κάθε συνεδρίαση. 

2. Στον Πρόεδρο, τον Αντιπρόεδρο, τα Μέλη και το Γραμματέα κα¬ 
ταβάλλονται όταν μετακινούνται εκτός έδρας για εκτέλεση υπηρεσία επί 
πλέον τα οδοιπορικά έξοδα και ημερήσια αποζημίωση, σύμφωνα με τις 
ισχύουσες περί οδοιπορικών εξόδων, διατάξεις. 

Για όσα εκ των μελών της Διοικούσας Επιτροπής κατοικούν ή διαμέ¬ 
νουν εκτός της πόλεως όπου η έδρα αυτής, για κάθε μετακίνηση προς 
την έδρα της Δ.Ε. και αντιστρόφους, καταβάλλονται επίσης, οδοιπορικά 
έξοδα και ημερήσια αποζημίωση σύμφωνα με τις ισχύουσες διατάξεις. 

3. Στα αναπληρωματικά μέλη που μετέχουν στη Διοικούσα Επι¬ 
τροπή σε αντικατάσταση τακτικών μελών, καταβάλλεται αποζημίωση 
κατά το λόγο συμμετοχής τους σ’ αυτή μειουμένης αναλόγως της απο¬ 
ζημίωσης των απάντων αναπληρουμένων τακτικών μελών. 

Άρθρο 3 

Αποζημίωση Εκλεκτορικών Σωμάτων 

Στον Πρόεδρο, στα Μέλη και στο Γραμματέα των Εκλεκτορικών Σω¬ 
μάτων, για την πλήρωση θέσεων Διδακτικού Ερευνητικού Προσωπικού 
του Ανωτάτου Εκπαιδευτικού Ιδρύματος Οικιακής Οικονομίας, μέχρι 
την αυτοδύναμη λειτουργία του, καταβάλλεται αποζημίωση η οποία 
ορίζεται ως ακολούθως: 

α) Στον Πρόεδρο, στα Μέλη, που είναι Μέλη ΔΕΠ, καθώς και στο 
γραμματέα σύμφωνα με όσα ορίζονται στο άρθρο 18 του Ν. 1505/84, 
όπως τροποποιήθηκε με το άρθρο 8 του Ν. 1810/88. 

Στους ομότιμους ή διατελέσαντες καθηγητές Α.Ε.Ι. της ημεδαπής 
τρεις χιλιάδες (3.000) δρχ. κατά συνεδρίαση. 

Αριθμός συνεδριάσεων για κάθε εκλογή μέχρι πέντε (5) το μήνα και 
μέχρι πέντε (5) ώρες κάθε συνεδρίαση. 

Στους ανωτέρω καταβάλλονται επίσης και οδοιπορικά έξοδα μετά¬ 
βασης και επιστροφής καθώς και ημερήσια αποζημίωση, σύμφωνα με 

τις ισχύουσες περί οδοιπορικών εξόδων διατάξεις. 

β) Στα Μέλη των Εκλεκτορικών Σωμάτων που είναι εν ενεργεία ή μη 
καθηγητές ιδρυμάτων της αλλοδαπής και διαμένουν στο εξωτερικό πε¬ 
νήντα χιλιάδες (50.000) δρχ. εφάπαξ και τα οδοιπορικά έξοδα μετάβα¬ 
σης και επιστροφής. 

Άρθρο 4 

Οι δαπάνες που προκύπτουν από τις διατάξεις των άρθρων 2 και 3 
της απόφασης αυτής καθώς και οποιαδήποτε άλλη δαπάνη που αφορά 
τη λειτουργία της Δ.Ε. βαρύνουν τον προϋπολογισμό του Ιδρύματος. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 12 Μαρτίου 1991 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΠΑΝ. ΔΕΛΗΜΗΤΣΟΣ Γ. ΣΟΥΦΛΙΑΣ 

-♦- 

Αριθ. 2017423/1496/0022 (4) 

Καθορισμός αποδοχών Κων. Δροσόπουλου επιστημονικού συνεργάτη 
του Ν. 1682/87. 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Σύμφωνα με: 

1. Τις διατάξεις του άρθρου 5 παρ. 5 περ. γ' του Ν. 1682/87 (ΦΕΚ 
14/Α/16.2.87) «Μέσα και όργανα αναπτυξιακής πολιτικής κ.λπ.». 

2. Την αριθ. Υ1140/1051173/1390/0001/90 απόφαση Πρω¬ 
θυπουργού και Υπουργού Οικ/κών. 

3. Την αριθμ. 41/3628/13.6.90 εγκριτική πράξη της Πενταμε¬ 
λούς Υπουργ. Επιτροπής. 

4. Την απόφαση του Υπουργού Εθνικής Οικονομίας αρ. 601/ 
7.1.91, με την οποία προσλήφθηκε στο Υπουργείο Εθνικής Οικονομίας 
ως επιστημονικός συνεργάτης για την Μονάδα Οικονομικής Έρευνας 
και Ανάλυσης του Συμβουλίου Οικονομικών Εμπειρογνωμόνων 
(Σ.Ο.Ε.). 

5) Την υπ’ αρ. Υ 1201/90 απόφαση του Πρωθυπουργού όπως συ¬ 
μπληρώθηκε με την Υ 1250/91, αποφασίζουμε: 

1. Ορίζουμε σύμφωνα με τις διατάξεις που αναφέρονται στο σκεπτικό 
με στοιχείο 1, τις μηνιαίες αποδοχές του Κων/νου-Ιωάννη Δροσόπου¬ 
λου, επιστημονικού συνεργάτη του Υπουργείου Εθνικής Οικονομίας στο 
ποσό των 180.000 δρχ. 

2. Στον ανωτέρω θα καταβάλλεται τυχόν οικογενειακό επίδομα, σε 
ποσοστό 10%. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 12 Μαρτίου 1991 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΕΘΝΙΚΗΣ ΟΙΚΟΝΟΜΙΑΣ ' ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΕΥΘ. ΧΡΙΣΤΟΔΟΥΛΟΥ Π. ΔΕΛΗΜΗΤΣΟΣ 

- ♦- 

Αριθ. 2017422/1495/0022 ν (5) 

Καθορισμός αποδοχών Ναυσικάς Γεωργιάδου, επιστημονικής αυνεργά- 
τιδας του,Ν. 1682/87. 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Σύμφωνα με: 

1. Τις διατάξεις του άρθρου 5 παρ. 5 περ. γ' του Ν. 1682/87 (ΦΕΚ 
14/Α/16.2.87) «Μέσα και όργανα αναπτυξιακής πολιτικής κ.λπ.». 

2. Την αριθ. Υ1140/1051173/1390/0001/90 απόφαση Πρω¬ 
θυπουργού και Υπουργού Οικ/κών. 

3. Την αριθμ. 41/3628/13.6.90 εγκριτική πράξη της Πενταμε¬ 
λούς Υπουργικής Επιτροπής. 

4. Την απόφαση του Υπουργού Εθνικής Οικονομίας αρ. 9596/ 
13.3.1991, με την οποία προσλήφθηκε στο Υπουργείο Εθνικής Οικο¬ 
νομίας ως επιστημονική συνεργάτης για την Μονάδα Οικονομικής 
Έρευνας και Ανάλυσής του Συμβουλίου Οικονομικών Εμπειρογνωμό¬ 
νων (Σ.Ο.Ε.), η Ναυσικά Γεωργιάδου του Γεωργίου. 

5) Την υπ’ αρ. Υ 1201/90 απόφαση του Πρωθυπουργού όπως συ¬ 
μπληρώθηκε,με την Υ 1250/91, αποφασίζουμε: 

1. Ορίζουμε σύμφωνα με τις διατάξεις που αναφέρονται στο σκεπτικό 
με στοιχ. 1, τις μηνιαίες αποδοχές της Ναυσικάς Γεωργιάδου, επιστη¬ 


μονικής συνεργάτιδας του Υπουργείου Εθνικής Οικονομίας στο ποσό 
των 130.000 (εκατόν τριάντα χιλιάδων) δρχ. 

2. Στην ανωτέρω θα καταβάλλεται τυχόν οικογενειακό επίδομα, σε 
ποσοστό 10%. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 12 Μαρτίου 1991 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΕΥΘ. ΧΡΙΣΤΟΔΟΥΛΟΥ Π. ΔΕΛΗΜΗΤΣΟΣ 

- ♦- 

Αριθ. 672/90 (6) 

Έγκριση κυκλοφορίας του προϊόντος ΟΚΙΙ80Α δΟΗΝ. 

ΓΕΝΙΚΟ ΧΗΜΕΙΟ ΚΡΑΤΟΥΣ 
ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 
(Συνεδρίαση, 10.7.90) 

Έχοντας υπόψη: 

1. Το έγγραφο του Γενικού Χημείου του Κράτους αριθμ. 3013200/ 
3610/89 που αφορά αίτηση του ενδιαφερομένου. 

2. Το εδάφιο δ της παρ. 8 του άρθρου 6 του Νόμου 4328/1929 
«περί συστάσεως του Γενικού Χημείου του Κράτους, όπως τροποποιή¬ 
θηκε και συμπληρώθηκε με τον ΑΝ 754/1937 (αρ. 3 παρ. 2 και 3) 
ΦΕΚ 247/τ.Α/1937. 

3. Το άρθρο 4 του Διατάγματος της 31ης Οκτωβρίου 1929 «περί 
κανονισμού της λειτουργίας και των εργασιών του Ανωτάτου Χημικού 
Συμβουλίου» (ΦΕΚ 391/τ.Α/31.10.1929). 

4. Το Νόμο 115/1975 «περί τροποποιήσεως διατάξεων τινων του 
Ν. 4328/1929 (ΦΕΚ 172/τ.Α/20.8.1975). 

5. Την απόφαση των Υπουργών Προεδρίας και Οικονομικών για 
αναμόρφωση συλλογικών οργάνων Γνωμοδοτικής και Αποφασιστικής 
αρμοδιότητας του Υπουργείου Οικονομικών αρ. 0.208/181, ΦΕΚ 
214/τ.Β/82. 

6. Την Υ.1140/90 κοινή απόφαση Πρωθυπουργού κάι Υπουργού 
Οικονομικών περί καθορισμού αρμοδιοτήτων. 

7. Τη γνωμοδότηση του ΕΟΦ Δ4/10.1.91, αποφασίζουμε: 

Εγκρίνουμε την κυκλοφορία του προϊόντος ΟΗΈδΟΑ δΟΗΝ της VI- 

ΤΟΒ.ΟΑΝ ΕΠΕ, ως κοινό τρόφιμο, με σύνθεση: Πίτυρα σίτου, άμυλο 
δημητριακών, κόμμι καράγια, χλωριούχο νάτριο, σίδηρος, ψευδάργυ¬ 
ρος, μαγγάνιο και χαλκός. Επί της συσκευασίας πρέπει να αναγράφο¬ 
νται όλες οι ενδείξεις που προβλέπονται από τις σχετικές διατάξεις και 
καμιά ένδειξη που να καταστρατηγεί τις διατάξεις των άρθρων 10 και 
11 του Κώδικα Τροφίμων. Επί της συσκευασίας πρέπει να αναγράφεται 
ο αριθμός εγκρίαεώς του ΑΧΣ 672/90. 

Ο Πρόεδρος Ο Γραμματέας 

ΝΙΚ. ΧΑΤΖΗΧΡΗΣΤΙΔΗΣ ΧΑΡ. ΧΑΜΑΛΙΔΗΣ 

Τα Μέλη 

Μ. Μποτσιβάλη, Φωκ. Γεωργακόπουλος, Στελ. Χατζηγιαννακός, 
Παν. Κώττης 

Εγκρίνουμε την παραπάνω απόφαση του Ανωτάτου Χημικού Συμ¬ 
βουλίου, καθώς και τη δημοσίευσή της στην Εφημερίδα της Κυβερνή- 
σέως και ορίζουμε ότι θα αρχίσει η ισχύς της από την ημέρα που θα δη- 
μοσιεϋθεί. 

Αθήνα, 14 Μαρτίου 1991 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΠΑΝΑΓΙΩΤΗΣ ΔΕΛΗΜΗΤΣΟΣ 
-♦>- 

Αριθ. 2016255/Α1870/0024 (7) 

Ανάθεση της διαχείρισης του Κρατικού Βρεφονηπιακού Σταθμού Βόλου 
στην Τράπεζα της Ελλάδας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20.1.1932 Π. Δ/τος «Διαχείριση νομικών 
προσώπων, από την .Τράπεζα της Ελλάδας». 

2. Το από 7.10.1958 Β. Δ/γμα (ΦΕΚ Α 175/24.10.1958) «Τρο¬ 
ποποίηση του από 20.1.1932 Π. Δ/τος».. 

3. Το Π. Δ/γμα 496/1974 «Περί λογιστικού ΝΠΔΔ». 

4. Το Π. Δ/γμα αριθ. 221/25.4.89 (ΦΕΚ 103/Α τεύχος/ 
26.4.89) «Ίδρυση μεταφοράς μ’ετονομασία και μετατροπή Κρατικών 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Παιδικών Σταθμών και Κρατικών Βρεφονηπιακών Σταθμών. Κατάρ¬ 
γηση και Ίδρυση βρεφικών τμημάτων - Δυναμικότητα και σύνθεση 
προσωπικού Κρατικών Παιδικών Σταθμών». 

5. Το έγγραφο της Τράπεζας της Ελλάδας αριθμ. 8895/ 
6.3.1991. 

6. Την απόφαση του Υπουργού των Οικονομικών αριθ. 1048861/ 
1186/0006/4.7.90 (ΦΕΚ 390/Β/4.7.90) «Μεταβίβαση της Εξου¬ 
σίας να υπογράφουν με εντολή Υπουργού στο Γενικό Γραμματέα, στους 
Ειδικούς Γραμματείς, στους Προϊσταμένους Δ/νσεων, Τμημάτων 
κ.λπ.», αποφασίζουμε: 

Η ταμειακή διαχείριση του Κρατικού Βρεφονηπιακού Σταθμού Βό¬ 
λου ν’ ασκείται από την Τράπεζα της Ελλάδας, σύμφωνα με τις διατά¬ 
ξεις του από 20.1.1932 Π. Δ/τος «Διαχείριση νομικών προσώπων από 
την Τράπεζα της Ελλάδας» όπως αυτό τροποποιήθηκε με το από 
7.1Ό.1958 Β. Δ/γμα. 

Το (ανωτέρω νομικά πρόσωπο θα εξυπηρετείται από την Τράπεζα της 
Ελλάδος (Υποκ/μα Βόλου). 

Η παρούσα απόφαση να δημοσιευθεί στην Εφημερίδα της Κυβερνήαεως. 

Αθήνα, 14 Μαρτίου 1991 

Με εντολή Υπουργού 
Ο Διευθυντής 

ΓΕΩΡΓΙΟΣ ΚΑΡΤΣΩΝΑΣ 

-- 

Αρι θ. 32460/ΓΙ 2 (8) 

Έγκριση Κανονισμού Κατάστασης Προσωπικού του Εθνικού Ιδρύμα¬ 
τος Αγροτικής Έρευνας (ΕΘ,Ι.ΑΓ.Ε.). 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις των άρθρων 8 παρ. 1 περ. α και 21 του ν. 1845/ 
1989 «Ανάπτυξη και αξιοποίηση της αγροτικής έρευνας και τεχνολο¬ 
γίας Δασοπροστασία και άλλες διατάξεις» (Α' 102). 

2. Τις διατάξεις των παρ. 1 και 2 του άρθρου 19 του Ν. 1735/87 
«Προσλήψεις στο Δημόσιο Τομέα, κοινωνικός έλεγχος στη Δημόσια 
Διοίκηση, Πολιτικά δικαιώματα και άλλες διατάξεις» (ΦΕΚ 195 Α'). 

3. Τις αριθ. 9/27.6.90 και 10/4.7.90 αποφάσεις του Δ.Σ. του 
ΕΘ.Ι.ΑΓ.Ε. με τις οποίες καταρτίσθηκε ο Κανονισμός Κατάστασης 
Προσωπικού του Εθνικού Ιδρύματος Αγροτικής Έρευνας, αποφασί¬ 
ζουμε: 

Εγκρίνουμε ως έχει κατωτέρω τον Κανονισμό Κατάστασης Προσω¬ 
πικού του Εθνικού Ιδρύματος Αγροτικής Έρευνας: 

ΚΑΝΟΝΙΣΜΟΣ ΚΑΤΑΣΤΑΣΗΣ ΠΡΟΣΩΠΙΚΟΥ 
ΤΟΥ ΕΘΝΙΚΟΥ ΙΔΡΥΜΑΤΟΣ ΑΓΡΟΤΙΚΗΣ ΕΡΕΥΝΑΣ 
(ΕΘ.Ι.ΑΓ.Ε.) 

Άρθρο 1 

Πεδίο Εφαρμογής 

1. Στις διατάξεις του παρόντος Κανονισμού υπάγεται το μόνιμο προ¬ 
σωπικό του Εθνικού Ιδρύματος Αγροτικής Έρευνας (ΕΘ.Ι.ΑΓ.Ε.) που 
στελεχώνει την Κεντρική και τις Περιφερειακές υπηρεσίες αυτού. 

2. Δεν υπάγονται στις διατάξεις του παρόντος Κανονισμού: 

α) Εκείνοι στους οποίους ανατίθενται μελέτες με αμοιβή για την εξυ¬ 
πηρέτηση των σκοπών του ΕΘ.Ι.ΑΓ.Ε. 

β) Εκείνοι που προσλαμβάνονται με σύμβαση εργασίας, για την κά¬ 
λυψη εποχιακών ή περιοδικών αναγκών του ΕΘ.Ι.ΑΓ.Ε., διάρκειας μέ¬ 
χρι πέντε μήνες. 

γ) Εκείνοι που προσλαμβάνονται με σύμβαση εργασίας, για την κά¬ 
λυψη πρόσκαιρων αναγκών του ΕΘ.Ι.ΑΓ.Ε., διάρκειας μέχρι ένα έτος, 
που μπορεί να παραταθεί για ένα ακόμη το πολύ έτος. 

Άρθρο 2 . * 

Διάκριση - Κατάταξη - Οργανικές θέσεις Προσωπικού 

1. Το προσωπικό του ΕΘ.Ι.ΑΓ.Ε., Κεντρικής και Περιφερειακής 
Υπηρεσίας αυτού διακρίνεται σε: 

α) Ερευνητικό 

β) Ειδικό Επιστημονικό Εφαρμογών 

γ) Τεχνικό (Επιστημονικό και μη) 

δ) Διοικητικό 


ε) Οικονομικό 
στ) Βοηθητικό 

και κατατάσσεται σε κατηγορίες και Κλάδους στους οποίους (αντι¬ 
στοιχούν οργανικές θέσεις, ως εξής: 

ΚΑΤΗΓΟΡΙΑ ΠΕ 

Προσωπικό Πανεπιστημιακής Εκπαίδευσης . 

Σύνολο Οργανικών θέσεων: 697 

Στην κατηγορία ΠΕ υπάγονται οι παρακάτω κλάδοι με τις αντίστοι¬ 
χες οργανικές θέσεις: 

Οργανικές θέσεις 


Κλάδος Ερευνητών 400 

Κλάδος Ειδικών Επιστημόνων Εφαρμογών 88 

Κλάδος ΠΕΙ Ειδικών Τεχνικών Επιστημόνων 187 

Κλάδος ΠΕ2 Διοικητικός 10 

Κλάδος ΠΕ3 Οικονομικός 10 

Κλάδος ΠΕ4 Φιλολόγων ί 

Κλάδος ΠΕ5 Μεταφραστών - Διερμηνέων 1 

ΚΑΤΗΓΟΡΙΑ ΤΕ 

Προσωπικό Τεχνολογικής Εκπαίδευσης 
Σύνολο Οργανικών θέσεων 138 

Στην Κατηγορία ΤΕ υπάγονται οι παρακάτω Κλά¬ 
δοι με τις (αντίστοιχες Οργανικές Θέσεις: 

Κλάδος ΤΕ1 Φυτικής Παραγωγής 35 

Κλάδος ΤΕ2 θερμοκηπευτικών Καλ/γιών και Αν¬ 
θοκομίας 8 

Κλάδος ΤΕ3 Ζωικής Παραγωγής 5 

Κλάδος ΤΕ4 Τεχνολογίας Τροφίμων 10 

Κλάδος ΤΕ5 Οινολογίας και Τεχνολογίας Ποτών 3 

Κλάδος ΤΕ6 Ιχθυοκομίας - Αλιείας 8 

Κλάδος ΤΕ7 Δασοπονίας 15 

Κλάδος ΤΕ8 Μηχανολογίας 2 

Κλάδος ΤΕ9 Ηλεκτρολογίας 2 

Κλάδος ΤΕ10 Πληροφορικής 15 

Κλάδος ΤΕ11 Διοίκησης Επιχειρήσεων 7 

Κλάδος ΤΕ12 Λογιστικής 15 

Κλάδος ΤΕ13 Τεχνολογίας Γραφ. Τεχνών 5 

Κλάδος ΤΕ14 Βιβλιοθηκονομίας 8 

ΚΑΤΗΓΟΡΙΑ ΔΕ 

Προσωπικό Δευτεροβάθμιας Εκπαίδευσης 

Σύνολο οργανικών θέσεων 702 

Στην κατηγορία ΔΕ υπάγονται οι παρακάτω κλά¬ 
δοι με τις αντίστοιχες οργανικές θέσεις: 

Κλάδος ΔΕΙ Διοικητικός - Λογιστικός 108 

Κλάδος ΔΕ2 Δακτυλογράφων - Στενοδακτυλογρά- 
φων 53 

Κλάδος ΔΕ3 Οδηγών 71 

Κλάδος ΔΕ4 Τεχνιτών Γεωργίας 88 

Κλάδος ΔΕ5 Τεχνικών Εργαστηρίων Ϊ70 

Κλάδος ΔΕ6 Εργοδηγών 10 

Κλάδος ΔΕ7 Τεχνιτών Μηχανολογίας - Ηλεκτρο¬ 
νικής 48 

Κλάδος ΔΕ8 Σχεδιαστών ’ 11 

Κλάδος ΔΕ9 Χειριστών Μηχανημάτων - Γαιοτρυ- 
πανιστών 37 

Κλάδος ΔΕ10 Εφαρμοσμένων Τεχνών 4 

Κλάδος ΔΕ 11 Τηλεφωνητών 2 

ΚΑΤΗΓΟΡΙΑ ΥΕ 

Προσωπικό Υποχρεωτικής Εκπαίδευσης 

Σύνολο οργανικών θέσεων 243 

Στην κατηγορία ΥΕ υπάγονται οι παρακάτω Κλά¬ 
δοι με τις αντίστοιχες οργανικές θέσεις: 

Κλάδος ΥΕ1 Κλητήρων θυρωρών 18 

Κλάδος ΥΕ2 Προσωπικού Καθαριότητας 30 

Κλάδος ΥΕ3 Φυλάκων - Νυκτοφυλάκων 12 

Κλάδος ΥΕ4 Εργατών και Βοηθητικού Προσωπικού 183 


2. Ο αριθμός του προσωπικού που προσλαμβάνεται για την κάλυψη 
παροδικής φύσης εποχιακών ή άλλων περιοδικών ή πρόσκαιρων ανα¬ 
γκών του ΕΘ.Ι.ΑΓ.Ε. με σύμβαση ορισμένου χρόνου, καθορίζεται με 
απόφαση του Δ.Σ. του ΕΘ.Ι.ΑΓ.Ε. και εγκρίνεται από τον Υπουργό Γε¬ 
ωργίας και τους αρμόδιους Υπουργούς, σύμφωνα με τις ϊσχύουσες δια¬ 
τάξεις. 

Άρθρο 3 

Προσόντα - Κωλύματα Διορισμού 
Για να διορισθεί κάποιος υπάλληλος στο ΕΘ.Ι.ΑΓ.Ε. πρέπει: 
α) Να είναι Έλληνας Πολίτης. 

β) Να έχει συμπληρώσει το 21ο έτος της ηλικίας του. Ειδικά για τις 
δακτυλογράφους να έχουν συμπληρώσει το 18ο έτος της ηλικίας τους. 

γ) Να μην έχει υπερβεί το 35ο έτος της ηλικίας του, όταν πρόκειται 
για κάλυψη θέσεων με τυπικό προσόν τίτλο τριτοβάθμιας εκπαίδευσης 
και το 30ο, όταν πρόκειται για κατάληψη θέσεων με τυπικό προσόν 
απολυτήριο τίτλο υποχρεωτικής ή δευτεροβάθμιας εκπαίδευσης. Τα 
όρια ηλικίας θεωρούνται ότι συμπληρώνονται στις 31 Δεκεμβρίου του 
επόμενου έτους από τη γέννηση του υποψηφίου. 

δ) Να έχει εκπληρώσει τις στρατιωτικές του υποχρεώσεις ή να έχει 
νόμιμα απαλλαγεί από αυτές που στην περίπτωση αυτή το όριο ηλικίας 
είναι το 21ο έτος ή να είναι κληρωτός παρατεταμένης θητείας. 

ε) Να μην έχει καταδικαστεί ή να μη διώκεται για κακούργημα ή 
πλημμέλημα που συνεπάγεται στέρηση των πολιτικών δικαιωμάτων 
(Άρθρα 59-61 του Ποινικού Κώδικα) και μετά τη λήξη του χρόνου που 
ορίστηκε για τη στέρησή του. Να μην έχει καταδικαστεί σε οποιαδήποτε 
ποινή για κλοπή, υπεξαίρεση, απάτη, εκβίαση, πλαστογραφία, απιστία, 
δωροδοκία ή δωροληψία, καταπίεση, παράβαση καθήκοντος, συκοφα¬ 
ντική δυσφήμηση, χρήση ναρκωτικών ή για έγκλημα κατά των ηθών ή 
περί το νόμισμα ή να διώκεται για κάποιο από τα εγκλήματα αυτά, 
ζ) Να μην τελεί υπό απαγόρευση ή δικαστική αντίληψη, 
η) Να μην έχει απολυθεί για πειθαρχικούς λόγους από θέση του δη¬ 
μόσιου τομέα. 

Άρθρο 4 

Τυπικά προσόντα διορισμού 

1. Τυπικό προσόν διορισμού για τους κλάδους του άρθρου 2 ορίζεται 
το προβλεπόμενο από τις διατάξεις των άρθρων 17 και 20 του ν. 
1845/1989 και του π.δ. 194/1988 όπως κάθε φορά ισχύουν. 

2. Τα ειδικά τυπικά προσόντα πρόσληψης προσωπικού για την κά¬ 
λυψη παροδικής φύσης εποχιακών ή άλλων περιοδικών ή πρόσκαιρων 
αναγκών του ΕΘ.Ι.ΑΓ.Ε. καθορίζονται σύμφωνα με τις διατάξεις του' 
άρθρου 13 του Ν. 1735/87, όπως κάθε φορά ισχύει. 

3. Όπου απαιτείται γνώση μιας ή δυο ξένων γλωσσών η επάρκεια 
κρίνεται όπως ορίζει το Π.Δ. 194/88. 

Άρθρο 5 

Διαδικασία Πρόσληψης 

1. Για την πρόσληψη του προσωπικού των Κλάδων Ερευνητών και 
Ειδικών Επιστημόνων Εφαρμογών ακολουθείται η εξής διαδικασία: 

α) Για τον Κλάδο Ερευνητών. 

Το Δ.Σ. του ΕΘ.Ι.ΑΓ.Ε. ύστερα από εισήγηση του Διευθυντή του Ιν¬ 
στιτούτου (Δ.Ι.) και σύμφωνη γνώμη του Επιστημονικού Συμβουλίου 
του Ινστιτούτου (ΕΣΙ) προκηρύσσει τις κενές θέσεις. Η προκήρυξη δημο¬ 
σιεύεται δύο τουλάχιστον φορές σε δυο ημερήσιες εφημερίδες της Αθή¬ 
νας και δυό της Θεσσαλονίκης, καθώς και σε μία της έδρας του Ινστι¬ 
τούτου. Η προκήρυξη κοινοποείται και στις Πρεσβείες και Προξενικές 
αρχές της Ελλάδος στην αλλοδαπή. 

Οι επιτροπές που προβλέπονται από την παρ. 1 του άρθρου 14 του ν. 
1845/1989 και αφορούν το ερευνητικό προσωπικό των Α και Β βαθμι¬ 
δών καθώς και το ερευνητικό προσωπικό των Γ και Δ βαθμιδών αξιολο¬ 
γούν τα τυπικά και ουσιαστικά προσόντα και γνωμοδοτούν στην επι¬ 
τροπή της παρ. 8 του άρθρου 10 του ν. 1845/1989. Η επιτροπή αυτή 
αξιολογεί σε δεύτερο βαθμό το κρινόμενο προσωπικό, γνωμοδοτεί στο 
Επιστημονικό Συμβούλιο (Ε.Σ.) του ΕΘ.Ι.ΑΓ.Ε. και κοινοποιεί τη γνω¬ 
μοδότηση στον κρινόμενο. Το Δ.Σ. του ΕΘ.Ι.ΑΓ.Ε. αποφασίζει.γιά την 
πρόσληψη μετά από σύμφωνη γνώμη του Ε.Σ. του ΕΘ.Ι.ΑΓ.Ε. 

β) Για τον Κλάδο Ειδικών Επιστημόνων Εφαρμογών, εφαρμόζεται η 
ίδια διαδικασία πρόσληψης του Κλάδου Ερευνητών με μόνη διαφορά ότι 
η επιτροπή της παρ. 1 του άρθρου 14 του ν. 1845/1989 διευρύνεται με 
έναν εκπρόσωπο των Ειδικών Επιστημόνων Εφαρμογών που κατέχει 
την ανώτερη βαθμίδα. 

2. Για την πρόσληψη του προσωπικού των λοιπών κλάδων της κατη¬ 
γορίας ΠΕ καθώς και των Κλάδων των Κατηγοριών ΤΕ, ΔΕ και ΤΕ 
προκηρύσσονται οι κενές θέσεις από το Δ.Σ. του ΕΘ.Ι.ΑΓ.Ε., ύστερα 
από εισήγηση του Δ/ντού του Ινστιτούτου και γνώμη του ΕΣΙ. Στην 
απόφαση αυτή καθορίζονται ο τρόπος της πλήρωσης των θέσεων (δια¬ 


γωνισμός ή επιλογή), τα απαιτούμενα προσόντα τα κριτήρια βαθμολό¬ 
γησης ή αξιολόγησης των ουσιαστικών και τυπικών προσόντων των 
υποψηφίων, ο τρόπος κατάρτισης των πινάκων και κάθε άλλη σχετική 
λεπτομέρεια. 

Η προκήρυξη περιλαμβάνει τον αριθμό των θέσεων κατά κλάδο ή ει¬ 
δικότητα την προθεσμία και την αρχή υποβολής των αιτήσεων, τα απαι- 
τούμενα δικαιολογητικά την εξεταστέα ύλη προκειμένου για γραπτό 
διαγωνισμό και τα κριτήρια με βάση των οποίων θα καταρτιστούν οι πί¬ 
νακες και κάθε σχετική με την πρόσληψη λεπτομέρεια. 

Η προκήρυξη δημοσιεύεται περιληπτικά δυο φορές σε δυο ημερήσιες 
εφημερίδες και τον τοπικό τύπο. 

Η αξιολόγηση του προσωπικού αυτού γίνεται από την επιτροπή της 
παρ. 1 του άρθρου 14 του ν. 1845/1989 και η πρόσληψη με απόφαση 
του Δ.Σ. του ΕΘ.Ι.ΑΓ.Ε. 

Άρθρο 6 
Βαθμοί 

1. Το ερευνητικό προσωπικό κατατάσσεται σε τέσσερις βαθμίδες Α, 
Β, Γ και Δ με τους αντίστοιχους τίτλους: 

Τακτικός Ερευνητής - Βαθμίδα Α 
Αναπληρωτής Ερευνητής - Βαθμίδα Β 
Εντεταλμένος Ερευνητής - Βαθμίδα Γ 
Δόκιμος Ερευνητής - Βαθμίδα Δ 

2. Οι Ειδικοί Επιστήμονες Εφαρμογών κατατάσσονται σε τέσσερις 
βαθμίδες Α, Β, Γ και Δ. 

Η βαθμίδα Δ είναι εισαγωγική βαθμίδα. 

3. Οι ειδικοί τεχνικοί επιστήμονες (ΠΕΙ), το προσωπικό των κλάδων 
Τεχνολογικής Εκπαίδευσης (ΤΕ), το προσωπικό των κλάδων Δευτερο¬ 
βάθμιας Εκπαίδευσης (ΔΕ) και το προσωπικό των κλάδων Υποχρεωτι¬ 
κής Εκπαίδευσης (ΥΕ) κατατάσσεται σε βαθμούς σύμφωνα με τις δια¬ 
τάξεις του Ν. 1586/1986 (Α37), όπως κάθε φορά ισχύουν. 

Άρθρο 7 , 

Προαγωγή 

1. Για την προαγωγή του προσωπικού του Κλάδου Ερευνητών εφαρ¬ 
μόζονται οι διατάξεις των παρ. 7, 8 και 9 του άρθρου 17 του ν. 1845/ 
1989. 

2 \ Η αξιολόγηση για την προαγωγή του προσωπικού του Κλάδου Ει¬ 
δικών Επιστημόνων εφαρμογών, γίνεται από την αντίστοιχη επιτροπή 
του άρθρου 14 του ν. 1845/1989 η οποία γνωμοδοτεί στο Ε.Σ. του 
ΕΘ.Ι.ΑΓ.Ε. και εκείνο στο Δ.Σ. του ΕΘ.Ι.ΑΓ.Ε. το οποίο αποφασίζει 
για την προαγωγή. Στην περίπτωση αυτή η ως άνω Επιτροπή διευρύνε¬ 
ται με έναν εκλεγμένον εκπρόσωπο των Ειδικών Επιστημόνων Εφαρμο¬ 
γών. Σε περίπτωση αρνητικής κρίσης, επανακρίνεται μετά διετίαν με 
την ίδια διαδικασία. Μετά τη 2η διετία με αρνητική κρίση αποκλείεται 
από περαιτέρω κρίσεις και παραμένει στη Βαθμίδα που κατέχει. 

3. Για την προαγωγή προσωπικού της παρ. 3 του άρθρου 6 του πα¬ 
ρόντος κανονισμού εφαρμόζονται οι διατάξεις του Ν. 1586/1986, 
όπως κάθε φορά ισχύουν. 

4. Για την προαγωγή του προσωπικού της παρ. 3 του άρθρου 6 του 
παρόντος κανονισμού αποφασίζει τελικά το Δ.Σ. του ΕΘ.Ι.ΑΓ.Ε. 

Άρθρο 8 

Αποδοχές προσωπικού 

1. Για τις αποδοχές του προσωπικού του Κλάδου Ερευνητών εφαρ¬ 
μόζονται οι διατάξεις του ν. 1517/1985 (Α 25) όπως κάθε φορά ισχύ¬ 
ουν με την εξής μισθολογική αντιστοιχία: 

• α) Καθηγητής ΑΕΙ - Ερευνητής Α 
β) Αναπληρωτής Καθηγητής ΑΕΙ - Ερευνητής Β 
. γ) Επίκουρος Καθηγητής ΑΕΙ - Ερευνητής Γ 
δ) Λέκτορας ΑΕΙ - Ερευνητής Δ 

Οι διατάξεις των εδιτ~ ! ων β και δ της παραγράφου 6 του άρθρου 17 
του ν. 1268/1982 (Α’ ι>7) της περίπτωσης Ζ2 του άρθρου 20 του ν. 
1404/1983 (Α' 173) του άρθρου 16 του Ν. 1505/1984 (Α’ 194) και 
του άρθρου 24 του Ν. 1848/1989 (Α’ 112) εφαρμόζονται και για το 
προσωπικό του Κλάδου Ερευνητών του ΕΘ.Ι.ΑΓ.Ε. 

2. Οι αποδοχές του προσωπικού του Κλάδου Ειδικών Επιστημόνων 
Εφαρμογών ορίζονται στο 75% της αντίστοιχης βαθμίδας του Κλάδου 
Ερευνητών (εκτός επιδομάτων), ως εξής: 

Ερευνητής Α - Βαθμίδα Α 

Ερευνητής Β - Βαθμίδα Β 

Ερευνητής Γ - Βαθμίδα Γ 

Ερευνητής Δ - Βαθμίδα Δ 

3. Για τις αποδοχές του προσωπικού των λοιπών κλάδων, εφαρμόζο¬ 
νται οι διατάξεις του ν. 1505/1984 (ΑΊ 94) όπως κάθε φορά ισχύουν. 

Άρθρο 9 

Καθήκοντα προσωπικού 

1. Το προσωπικό του ΕΘ.Ι.ΑΓ.Ε. έχει ενδεικτικά τα εξής καθήκο¬ 
ντα: 

α) Να τηρεί τους σχετικούς με το ΕΘ.Ι.ΑΓ.Ε. νόμους, διατάγματ. 
Κανονισμούς, αποφάσεις του Δ.Σ. του ΕΘ.Ι.ΑΓ.Ε. και γενικά τις ειδικές 
εντολές και οδηγίες της Υπηρεσίας. 

β) Να τηρεί την επιβαλλόμενη εχεμύθεια για γεγονότα και πληροφο¬ 
ρίες που αναφέρονται στο ΕΘ.Ι.ΑΓ.Ε. 

γ) Να μην επιλαμβάνεται επιλύσεως ζητήματος, είτε ατομικά, είτε 
μετέχοντας σε συλλογικό όργανο, για το οποίο έχει πρόδηλο έννομο 
συμφέρον αυτός ή συγγενής του εξ αίματος ή αγχιστείας μέχρι και του 
τετάρτου βαθμού. 

δ) Να φυλάττει με επιμέλεια τα έγγραφα και γενικά τα στοιχεία που 
του παραδίδονται για την εκτέλεση της υπηρεσίας του. 

ε) Να ενημερώνει αμέσως τον Προϊστάμενο του αν για λόγους ασθέ¬ 
νειας ή για άλλη σοβαρή αιτία κωλύεται να προσέλθει στην Υπηρεσία. 

2. Δεν επιτρέπεται στους υπαλλήλους του ΕΘ.Ι.ΑΓ.Ε. η δημοσίευση 
άρθρων, εισηγήσεων και μελετών σχετικών με ορισμένα αντικείμενα 
ερευνών του ΕΘ.Ι.ΑΓ.Ε: που καταστρατηγούν την κατοχύρωση της 
πνευματικής ιδιοκτησίας. 

3. Απαγορεύεται στους υπαλλήλους, χωρίς προηγούμενη έγγραφη 
άδεια του Δ.Σ. του ΕΘ.Ι.ΑΓ.Ε., η άσκηση εμπορίας και γενικά επιχει¬ 
ρήσεων για ίδιο λογαριασμό ή η ανάληψη πρόσθετων εργασιών ή έργων 
και η συμμετοχή σε όργανα διοίκησης ανώνυμων ή άλλων εταιρειών. 

4. Οι υπάλληλοι του ΕΘ.Ι.ΑΓ.Ε. ευθύνονται έναντι αυτού για κάθε 
θετική ζημιά που προξένησαν σ’ αυτό από δόλο ή βαρειά αμέλεια. 

Άρθρο 10 
Άδειες Απουσίας 

1. Το προσωπικό του ΕΘ.Ι.ΑΓ.Ε. δικαιούται κανονικής άδειας με 
πλήρειες αποδοχές, σύμφωνα με τις εκάστοτε ισχύουσες σχετικές διάτά- 
ξεις του Υπαλληλικού Κώδικα. 

2. Σε περίπτωση αδικαιολόγητης υπέρβασης της κανονικής άδειας ο 
υπάλληλος στερείται των αποδοχών του για τις ημέρες της υπέρβασης. 

3. Υπάλληλος που μετατίθεται δεν δικαιούται κανονικής άδειας πριν 
από την εγκατάστασή του στη θέση που μετατέθηκε. 

4. Στις κυοφορούσες υπαλλήλους του ΕΘ.Ι.ΑΓ.Ε. χορηγούνται 
άδειες απουσίας και στις μητέρες βρεφών και νηπίων άδειες βραδείας 
προσέλευσης ή πρόωρης αποχώρησης, σύμφωνα με τις εκάστοτε ισχύ- 
ουσες διατάξεις του Υπαλληλικού Κώδικα. 

5. Σε ειδικές περιπτώσεις, όπως γάμου, θανάτου συζύγου ή συγγε¬ 
νούς μέχρι δευτέρου βαθμού εξ αίματος ή αγχιστείας είναι δυνατή η χο¬ 
ρήγηση από τους Προϊσταμένους των Δ/νσεων η χορήγηση ειδικής 
άδειας με αποδοχές μέχρι τριών (3) ημερών. 

6. Για ειδικούς λόγους είναι δυνατή με πράξη του Προέδρου του Δ.Σ. 
του ΕΘ.Ι.ΑΓ.Ε. η χορήγηση άδειας απουσίας χωρίς αποδοχές μέχρι 
δέκα (10) ημέρες κάθε χρόνο. Άδεια απουσίας χωρίς αποδοχές μέχρι 
ένα (1) μήνα κάθε χρόνο μπορεί να χορηγήσει με απόφασή του το Δ.Σ. 
του ΕΘ.Ι.ΑΓ.Ε. εφόσον το επιτρέπουν οι ανάγκες του ΕΘ.Ι.ΑΓ.Ε. 

7. Για τη χορήγηση αναρρωτικής άδειας εφαρμόζονται οι σχετικές 
διατάξεις του ασφαλιστικού φορέα στο οποίο είναι ασφαλισμένος ο υπάλ¬ 
ληλος και όπως κάθε φορά ισχύουν. 

Άρθρο 11 

Εκπαιδευτικές Άδειες 

1. Στο προσωπικό των Κλάδων Ερευνητών και Ειδικών Επιστημό¬ 
νων Εφαρμογών είναι δυνατή η χορήγηση εκπαιδευτικής άδειας με ή 
χωρίς αποδοχές για επιμόρφωση στο εξωτερικό ή εσωτερικό σε θέματα 
αγροτικής έρευνας και τεχνολογίας. Η άδεια αυτή χορηγείται από το 
Δ.Σ. του ΕΘ.Ι.ΑΓ.Ε. ύστερα από πρόταση του Ε.Σ. του ΕΘ.Ι.ΑΓ.Ε. Η 
διάρκεια της άδειας δεν μπορεί να υπερβαίνει τα 'δυο (2) χρόνια. 

2. Για τις αποζημιώσεις, οδοιπορικά και άλλα έξοδα αποφασίζει το 
Δ.Σ. του ΕΘ.Ι.ΑΓ.Ε. 


3. Εκπαιδευτική άδεια χωρίς αποδοχές χορηγείται μόνο αν ο υπάλ¬ 
ληλος αναλαμβάνει τα κάθε φύσης έξοδα μετεκπαίδευσής του. 

4. Μετά τη λήξη της εκπαιδευτικής άδειας με αποδοχές ο υπάλληλος 
υποχρεούται να παραμείνει στο ΕΘ.Ι.ΑΓ.Ε. για χρόνο ίσο προς το τρι¬ 
πλάσιο του χρόνου της εκπαιδευτικής άδειας, διαφορετικά υποχρεούται 
να καταβάλει στο ΕΘ.Ι.ΑΓ.Ε. με το νόμιμο τόκο από την είσπραξη των 
χρημάτων, τα διπλάσια από όσα πληρώθηκαν κατά τη διάρκεια της εκ¬ 
παιδευτικής του άδειας. Μετά τη λήξη της εκπαιδευτικής άδειας χωρίς 
αποδοχές ο υπάλληλος υποχρεούται να παραμείνει στο ΕΘ.Ι.ΑΓ.Ε. για 
χρόνο ίσο προς το χρόνο της εκπαιδευτικής άδειας, διαφορετικά υποχρε- 
ούται να καταβάλει στο ΕΘ.Ι.ΑΓ.Ε. αποζημίωση ίση προς τις διπλάσιες 
αποδοχές του μισού χρόνου κατά τον οποίον είχε υποχρέωση να παρα- 
μείνει. 

5. Για το προσωπικό των λοιπών κλάδων της κατηγορίας ΠΕ εφαρ¬ 
μόζονται οι σχετικές διατάξεις του Υπαλληλικού Κώδικα για τη χορή¬ 
γηση εκπαιδευτικής άδειας, όπως κάθε φορά ισχύουν και όπως προβλέ- 
πεται από το άαθρο 4 παρ. 1 περ. ζ του Ν. 1845/1989 (Α’ 102). 

Άρθρο 12 

Μετάθεση 

1. Το Δ.Σ. του ΕΘ.Ι.ΑΓ.Ε. έχει δικαίωμα να μεταθέτει το προσω¬ 
πικό των Κλάδων Ερευνητών και Ειδικών Επιστημόνων Εφαρμογών 
από Ινστιτούτο σε Ινστιτούτο την Κεντρική Υπηρεσία στην Περιφερειακή 
και αντίστροφα μετά από εισήγηση του ΕΣ του οιντίστοιχου Ινστιούτου. 

2. Για τη μετάθεση λαμβάνονται υπόψη οι αιτήσεις των ενδιαφερομέ¬ 
νων οι υπηρεσιακές ανάγκες, και οι διατάξεις του κανονισμού οργάνω¬ 
σης της κεντρικής υπηρεσίας του ΕΘ.Ι.ΑΓ.Ε. 

3. Για τη μετάθεση του προσωπικού των λοιπών κλάδων το Δ.Σ. του 
ΕΘ.Ι.ΑΓ.Ε. αποφασίζει, ύστερα από εισήγηση του Γενικού Διευθυντή 
του ΕΘ.Ι.ΑΓ.Ε. 

4.0 μετατιθέμενος δικαιούται εξόδων μετακινήσεως και εγκαταστά- 
σεως που καθορίζονται με απόφαση του Δ.Σ. του ΕΘ.Ι.ΑΓ.Ε. στην 
οποία καθορίζονται και τα δικαιολογητικά αυτού. 

Άρθρο 13 

Απόσπαση - Μετακίνηση 

1. Το Δ.Σ. του ΕΘ.Ι.ΑΓ.Ε. για κάλυψη προσωρινών αναγκών του 
μπορεί να αποσπά υπαλλήλους από την Κεντρική Υπηρεσία στην Περι¬ 
φερειακή και (αντίστροφα όπως και μετακινήσεις υπαλλήλων εντός της 
κεντρικής υπηρεσίας του ΕΘ.Ι.ΑΓ.Ε. 

2. Οι αποσπάσεις ενεργούνται με απόφαση του Δ.Σ. του ΕΘ.Ι.ΑΓ.Ε. 
που εκδίδονται από τον Πρόεδρο του Δ.Σ. του ΕΘ.Ι.ΑΓ.Ε. μετά από ει¬ 
σήγηση του Γενικού Διευθυντή που δεν μπορεί να είναι χρονικής διάρ¬ 
κειας μεγαλύτερης του εξαμήνου. 

3. Σε όσους αποσπώνται καταβάλλονται οδοιπορικά έξοδα και εκτός 
έδρας αποζημιώσεις, όπως αυτές καθορίζονται με απόφαση του Δ.Σ. 
του ΕΘ.Ι.ΑΓ.Ε. 

4. Με απόφαση του Δ.Σ. του ΕΘ.Ι.ΑΓ.Ε. που εκδίδεται από τον Πρό¬ 
εδρο αυτού μπορεί να αποσπώνται υπάλληλοι του ΕΘ.Ι.ΑΓ.Ε. σε άλλες 
Δ/νσεις της Κεντρικής Υπηρεσίας του ΕΘ.Ι.ΑΓ.Ε. για χρονικό διά¬ 
στημα μέχρι έξι μηνών με την. προϋπόθεση ότι συμφωνούν οι ίδιοι και το 
συμφέρον του ΕΘ.Ι.ΑΓ.Ε. το επιβάλλει. 

Άρθρο 14 

Μετάταξη 

1. Υπάλληλος που κατά τη διάρκεια της υπηρεσίας του στο 
ΕΘ.Ι.ΑΓ.Ε. αποκτήσει τα προσόντα κλάδου ανώτερης κατηγορίας, 
μπορεί με απόφαση του Δ.Σ. του ΕΘ.Ι.ΑΓ.Ε. να μεταταγεί στην ανώ¬ 
τερη κατηγορία εφόσον: 

α) Υποβάλει σχετική αίτηση. 

β) Υπάρχει κενή οργανική θέση στον κλάδο της ανώτερης κατηγο¬ 
ρίας. 

γ) Έχει τριετή τουλάχιστον υπηρεσία στο ΕΘ.Ι.ΑΓ.Ε. 

δ) Επιτύχει σε δοκιμασία που τυχόν θα υποβληθεί μετά από απόφαση 
του Δ.Σ. του ΕΘ.Ι.ΑΓ.Ε. ενώπιον ειδικής Επιτροπής. 

2. Με απόφαση του Δ.Σ. του ΕΘ.Ι.ΑΓ.Ε. καθορίζεται η μισθολογική 
και βαθμολογική προώθηση του προσωπικού σε περίπτωσης μετάταξης 
σε ανώτερη κατηγορία. 



ΕΦΗΜΕΡΙΕ ΤΗΣ ΚΥΒΕΡΝΗΣΕΙΣ (ΤΕΥΧΟΣ ΔΕΥΤΕΡΟ) 


1553 


Άρθρο 15 

Εκτέλεση υπηρεσίας εκτός έδρας 

1. Το προσωπικό του ΕΘ.Ι.ΑΓ.Ε. που μετακινείται εκτός έδρας για 
εκτέλεση υπηρεσίας δικαιούται οδοιπορικά έξοδα και ειδική αποζημί¬ 
ωση παραμονής εκτός έδρας, όπως αυτή καθορίζεται με απόφαση του 
Δ.Σ. του ΕΘ.Ι.ΑΓ.Ε. 

2. Προσωπικό του ΕΘ.Ι.ΑΓ.Ε. που μετακινείται εκτός έδρας για 
μαρτυρία ενώπιον Ανακριτικών ή Δικαστικών Αρχών σε υπόθεση που 
σχετίζεται με την υπηρεσία θεωρείται ότι μετακινείται για εκτέλεση 
υπηρεσίας και εφαρμόζονται ανάλογα οι διατάξεις της παραγράφου 1. 

3. Η αναγνώριση και η εκκαθάριση των δαπανών που προβλέπονται 
στο άρθρο αυτό γίνεται βάση δικαιολογητικών τα οποία καθορίζονται με 
πράξη του Προέδρου του Δ.Σ. του ΕΘ.Ι.ΑΓ.Ε. 

Άρθρο 16 
Φύλλα αξιολόγησης 

1. Για κάθε υπάλληλο του ΕΘ.Ι.ΑΓ.Ε. συντάσσεται κάθε χρόνο 
φύλλο αξιολόγησης για την υπηρεσιακή κατάρτιση και επίδοσή του. 

Τα όργανα που συντάσσουν τα φύλλα (αξιολόγησης, ο τύπος το περιε¬ 
χόμενο, ο τρόπος σύνταξής τους και κάθε άλλη λεπτομέρεια καθορίζο¬ 
νται με απόφαση του Δ.Σ. του ΕΘ.Ι.ΑΓ.Ε. 

2. Τα φύλλα αξιολόγησης μετά την κρίση, γνωστοποιούνται στους εν¬ 
διαφερομένους υπαλλήλους. 

3. Υπάλληλος που θεωρεί την κρίση δυσμενή δικαιούται μέσα σε δέκα 
(10) ημέρες από την παραπάνω γνωστοποίηση να υποβάλει αίτηση 
αναθεώρησης στο Υπηρεσιακό Συμβούλιο το οποίο αποφαίνεται σε προ¬ 
θεσμία δέκα (10) ημερών από την υποβολήν της. 

4. Κατά της απόφασης του Υπηρεσιακού Συμβουλίου ο υπάλληλος 
δικαιούται να προσφύγει στο Δ.Σ. του ΕΘ.Ι.ΑΓ.Ε. μέσα σε δέκα (10) 
ημέρες από την γνωστοποίηση της απόφασης του Υπηρεσιακού Συμ¬ 
βουλίου. 

Το Δ.Σ. του ΕΘ.Ι.ΑΓ.Ε. αποφαίνεται τελεσίδικα εντός τριάντα (30) 
ημερών από την υποβολή της προσφυγής. 

Άρθρο 17 

Ηθικές αμοιβές - Βράβευση προτάσεων ή μελετών 

1. Το Δ.Σ. του ΕΘ.Ι.ΑΓ.Ε. με εισήγηση του Προέδρου ή του Γενικού 
Δ/ντή μπορεί να απονέμει στο προσωπικό ηθικές αμοιβές για εξαιρετι¬ 
κές πράξεις ή για εξαίρετη επίδοση στην εκτέλεση της υπηρεσίας του ή 
για επωφελή συμβολή στο έργο του ΕΘ.Ι.ΑΓ.Ε. 

2. Οι ηθικές αμοιβές είναι: 

α) Εύφημος μνεία 

β) Ευαρέσκεια 

γ) Έπαινος 

3. Η ευαρέσκεια μπορεί να απονέμεται'και κατά την αποχώρηση από 
την υπηρεσία. 

4. Για την πρωτοβουλία των υπαλλήλων που ήθελαν συντάξει και 
υποβάλλει οιξιόλογη πρωτότυπη η μελέτη που αφορά το γνωστικό αντι¬ 
κείμενο του ΕΘ.Ι.ΑΓ.Ε. και στοχεύει στην καλύτερη οργάνωση και βελ¬ 
τίωση της αποδοτικότητας των υπηρεσιών του ή της Έρευνας γενικό¬ 
τερα μπορεί να παρέχονται εκτός των ηθικών και υλικές αμοιβές (βρα¬ 
βεία), με απόφαση του Δ.Σ. του ΕΘ.Ι.ΑΓ.Ε., ύστερα από γνώμη του ΕΣ 
του ΕΘ.Ι.ΑΓ.Ε. Με την ίδια απόφαση καθορίζονται τα όργανα και η 
διαδικασία αξιολόγησης και βράβευσης των προτάσεων ή μελετών ο 
τρόπος δημοσίευσης σε τεύχη ή βιβλία και τα της αξιοποίησης αυτών, 
το ποσόν της υλικής αμοιβής και κάθε άλλη αναγκαία λεπτομέρεια για 
την εφαρμογή της παραγράφου αυτής. 

Άρθρο 18 
Διαθεσιμότητα 

1. Με απόφαση του Δ.Σ. του ΕΘ.Ι.ΑΓ.Ε. μετά από γνώμη του Υπη- 
ρεσιακού-Συμβουλίου μπορεί να τεθεί σε διαθεσιμότητα υπάλληλος, εφό¬ 
σον συντρέχουν σοβαρά υπηρεσιακοί λόγοι που τον αφορούν και επιβάλ¬ 
λουν τούτο και ιδιαίτερα στις περιπτώσεις έκδηλης υπηρεσιακής ανε¬ 
πάρκειας ή προσωρινής ανικανότητας. 

2. Η διάρκεια της διαθεσιμότητας μπορεί να διαρκέσει το πολύ ένα 
χρόνο, κατά το διάστημα του οποίου ο υπάλληλος λαμβάνει τα δύο τρίτα 
(2/3) των αποδοχών του. 

3. Με τη συμπλήρωση του χρόνου της διαθεσιμότητας ο υπάλληλος, 
είτε επανέρχεται στην ενεργό άσκηση των καθηκόντων του, είτε απολύε¬ 


ται σύμφωνα με τις διατάξεις των παραγράφων 1 περ. 1 και 5 του άρ¬ 
θρου 31 του παρόντος Κανονισμού. 

4. Η θέση σε διαθεσιμότητα συνεπάγεται την αναστολή άσκησης 
κάθε παρεπόμενου λειτουργήματος το οποίο τυχόν ασκεί ο υπάλληλος 
στο ΕΘ.Ι.ΑΓ.Ε. ' 

Άρθρο 19 
Αργία 

1. Με απόφαση του Δ.Σ. του ΕΘ.Ι.ΑΓ.Ε. μετά από γνώμη του Υπη¬ 
ρεσιακού Συμβουλίου ο υπάλληλος μπορεί να τεθεί σε αργία: 

α) Αν υπάρχει εκκρεμής κατ’ αυτού ποινική ή πειθαρχική δίκη ή στε¬ 
ρήθηκε της προσωπικής του ελευθερίας. 

β) Όταν επιβάλλεται τούτο για τη διαφύλαξη των συμφερόντων του 
ΕΘ.Ι.ΑΓ.Ε. και ιδιαίτερα στην περίπτωση ύπαρξης βάσιμης υπόνοιας 
για άτακτη διαχείριση. 

2. Η κατάσταση αργίας μπορεί να διαρκέσει το πολύ ένα χρόνο, κατά 
το διάστημα του οποίου ο υπάλληλος λαμβάνει το μισό (1/2) των απο¬ 
δοχών του. 

Παράταση του χρόνου της αργίας πέραν του έτους και μέχρι εκδόσεις 
της τελεσίδικης ποινικής ή πειθαρχικής απόφασης, επιτρέπεται αν 
υπάρχει βάσιμη υπόνοια ότι ο υπάλληλος έγινε ένοχος πράξεως με την 
οποία εισήλθε βλάβη των συμφερόντων του ΕΘ.Ι.ΑΓ.Ε. Η παράταση 
αποφασίζεται από το Δ.Σ. του ΕΘ.Ι.ΑΓ.Ε. μετά από γνώμη του Υπηρε¬ 
σιακού Συμβουλίου. 

3. Αν ο υπάλληλος απαλλαγεί τελεσίδικα από κάθε κατηγορία, του 
αποδίδονται οι κρατηθείσες αποδοχές. Με πράξη του Προέδρου του Δ.Σ. 
του ΕθίΙ.ΑΓ.Ε. και γνώμη του Υπηρεσιακού Συμβουλίου, μπορεί να 
αποδοθεί το ποσό που παρακρατήθηκε, αν ο υπάλληλος τιμωρηθεί με 
πειθαρχία ποινή κατώτερη της οριστικής απόλυσης. 

4. Αν υπάρχουν βάσιμες υπόνοιες διάπραξης από υπάλληλο του 
ΕΘ.Ι.ΑΓ.Ε. σοβαρού πειθαρχικού παραπτώματος και πριν κινηθεί η 
πειθαρχική διαδικασία ή η διαδικασία για τη θέση του σε αργία, ο Πρόε¬ 
δρος του Δ.Σ. του ΕΘ.Ι.ΑΓ.Ε., μπορεί να θέσει τον υπάλληλο εκτός 
υπηρεσίας με αποκλειστικό σκοπό τη διευκόλυνση της συλλογής των 
αποδείξεων. 

Ο υπάλληλος επανέρχεται στη θέση του αυτοδίκαια αν δεν κινηθεί 
μέσα σε δέκα (10) ημέρες ή πειθαρχική διαδικασία ή η διαδικασία για 
να τεθεί σε αργία. 

Σε κάθε περίπτωση η διάρκεια της εκτός υπηρεσίας θέσης του υπαλ¬ 
λήλου δεν μπορεί να υπερβεί τον μήνα. Κατά το χρόνο της εκτός υπηρε¬ 
σίας θέσης ο υπάλληλος υποχρεούται να απέχει της άσκησης των καθη¬ 
κόντων του, λαμβάνει όμως πλήρεις τις αποδοχές του. 

Άρθρο 20 

Υπηρεσιακό Συμβούλιο 

1. Το Υπηρεσιακό Συμβούλιο του ΕΘ.Ι.ΑΓ.Ε. συγκροτείται με από¬ 
φαση του Δ.Σ. του ΕΘ.Ι.ΑΓ.Ε. για ετήσια θητεία. 

Είναι πενταμελές και αποτελείται από: 

α) Έναν Σύμβουλο ή Πάρεδρο του Ελεγκτικού Συνεδρίου ή έναν 
Πρόεδρο Εφετών ή Εφέτη των Πολιτικών ή Διοικητικών Δικαστηρίων ή 
έναν Σύμβουλο ή Πάρεδρο του Νομικού Συμβουλίου του Κράτους που 
ορίζεται με τον αναπληρωτή του ύστερα από πρόταση του Προέδρου του 
Ελεγκτικού Συνεδρίου, του Προέδρου του Νομικού Συμβουλίου του 
Κράτους, κατά περίπτωση, ως Πρόεδρο. 

) Τον Δ/ντή της Δ/ναης Προγραμματισμού, Συντονισμού, Αξιοποίη¬ 
σης και Εφαρμογής της Έρευνας της Α ή Β βαθμίδας των Ερευνητών, 
ή τον Δ/ντή της Δ/νσης Διεθνών Σχέσεων, Τεκμηρίωσης και Πληροφο¬ 
ρικής της Α ή Β βαθμίδας των Ερευνητών. 

γ) Τον Δ/ντή της Δ/νσης Διοικητικού, Οικονομικού και Νομικών 
υποθέσεων με βαθμό Α. 

δ) Έναν αιρετό εκπρόσωπο του Κλάδου Ερευνητών που εκλέγεται με 
άμεση καθολική και μυστική ψηφοφορία της Α ή Β βαθμίδας. 

ε) Έναν αιρετό εκπρόσωπο του λοιπού επιστημονικού προσωπικού 
και τεχνικού προσωπικού του ΕΘ.Ι.ΑΓ.Ε. μαζί με τον αναπληρωτή του. 

2. Στην αρμοδιότητα του Υπηρεσιακού Συμβουλίου ανήκουν: 

α) Η γνωμοδότηση σε κάθε θέμα που ανάγεται στην υπηρεσιακή κα¬ 
τάσταση του προσωπικού και που απαιτείται από τις διατάξεις του Κα¬ 
νονισμού αυτού. 

β) Η γνωμοδότηση σε κάθε ερώτημα της ίδιας φύσεως που τίθεται 
από το Δ.Σ. του ΕΘ.Ι.ΑΓ.Ε. 

3. Σαν Υπηρεσιακό Συμβούλιο σε πρώτο! και τελευταίο βαθμό για 

τους Προϊσταμένους των Δ/νσεων λειτουργεί το Διοικητικό Συμβούλιο 
του ΕΘ.Ι.ΑΓ.Ε. 

Άρθρο 21 

Πειθαρχικό Συμβούλιο 

1. Το Πειθαρχικό Συμβούλιο του ΕΘ.Ι.ΑΓ.Ε. συγκροτείται με από¬ 
φαση του Δ.Σ. του ΕΘ.Ι.ΑΓ.Ε. και αποτελείται από τους εξής: 

α) Τον Γενικό Διευθυντή του ΕΘ.Ι.ΑΓ.Ε., ως Πρόεδρο. 

β) Τον Νομικό Σύμβουλο του ΕΘ.Ι.ΑΓ.Ε. 

γ) Τον Διευθυντή της Δ/νσης Προγραμματισμού, Συντονισμού, Αξιο¬ 
ποίησης και Εφαρμογής της Έρευνας. 

δ) Τον Δ/ντή της Δ/νσης Διοικητικού, Οικονομικού και Νομικών 
Υποθέσεων. 

ε) Τον αρχαιότερο από τους'Δ/ντές των Ινστιτούτων Έρευνας, ως 
μέλη. 

2. Στους αναπληρωτές του Προέδρου και των μελών του Πειθαρχι¬ 
κού Συμβουλίου ορίζει το Δ.Σ. του ΕΘ.Ι.ΑΓ.Ε. με απόφασή του. 

3. Η θητεία του πειθαρχικού Συμβουλίου είναι τριετής. 

4. Χρέη εισηγητή ασκεί μέλος του πειθαρχικού Συμβουλίου, που ορί¬ 
ζεται από τον Πρόεδρο αυτού. 

Χρέη γραμματέα εκτελεί υπάλληλος του ΕΘ.Ι.ΑΓ.Ε. που ορίζεται 
από τον Πρόεδρο του Δ.Σ. του ΕΘ.Ι.ΑΓ.Ε. 

5. Σε περίπτωση που το Πειθαρχικό Συμβούλιο κρίνει επί αιτήσεως 
αναθεωρήσεως, μπορεί να ζητήσει συμπληρωματικές αποδείξεις. 

6. Σαν Πειθαρχικό Συμβούλιο σε πρώτο και τελευταίο βαθμό για 
τους Προϊσταμένους των Δ/νσων λειτουργεί το Δ.Σ. του ΕΘ.Ι.ΑΓ.Ε. η 
παραπομπή στο οποίο γίνεται από τον Πρόεδρο του Δ.Σ. του 
ΕΘ.Ι.ΑΓ.Ε. 


Άρθρο 22 

Πειθαρχικά Παραπτώματα 

1. Κάθε παράβαση των υπηρεσιακών καθηκόντων και υποχρεώσεων 
του προσωπικού καθώς και κάθε πράξη ή παράλειψη που αντίκειται 
στην υπηρεσιακή τάξη και πειθαρχία ή είναι επιζήμια στη δράση και το 
κύρος του ΕΘ.Ι.ΑΓ.Ε. αποτελεί πειθαρχικό παράπτωμα και ο υπαίτιος 
τιμωρείται με τις διατάξεις του παρόντος Κανονισμού. 

2. Η δίωξη και τιμωρία πειθαρχικού παραπτώματος αποτελεί υπη¬ 
ρεσιακό καθήκον. 

3. Πειθαρχικά παραπτώματα, ενδεικτικά, αποτελούν τα εξής: 
α) Η διάπραξη οποιασδήποτε αξιόποινης πράξης. 

β) Η απαίτηση ή και άλλη αποδοχή δώρων ή αμοιβών ή κάθε φύσης 
ωφελημάτων ή και ανάλογων υποσχέσεων από τους συναλλασσόμενους 
με το ΕΘ.Ι.ΑΓ.Ε. και από πρόσωπα των οποίων ο υπάλληλος διαχειρί¬ 
ζεται ή πρόκειται να διαχειριστεί τις υποθέσεις. 

γ) Η χρησιμοποίηση της ιδιότητας του υπαλλήλου του ΕΘ.Ι.ΑΓ.Ε. 
για εξυπηρέτηση ιδιωτικού συμφέροντος κάθε μορφής και φύσης. 

δ) Η αδικαιολόγητη απουσία, η κατ’ εξακολούθηση βραδεία προσέ¬ 
λευση ή πρόωρη αποχώρηση με έργο άσχετο με την υπηρεσία. 

ε) Η αμέλεια και η πλημμελής ή μη έγκαιρη εκπλήρωση οφειλόμενης 
υπηρεσίας. 

στ) Η απείθεια στις εντολές ή τις οδηγίες των Προϊσταμένων, περί τα 
υπηρεσιακά θέματα και της Διοίκησης γενικότερα καθώς και η άρνηση 
ή η παρέλκυση εκτέλεσης εργασίας. 

ζ) Η παράβαση της υποχρέωσης εχεμύθειας, 
η) Η απρεπής συμπεριφορά του υπαλλήλου προς τους Προϊσταμένους 
του, τους συναδέλφους ή τους συναλλασόμενους με το ΕΘ.Ι.ΑΓ.Ε. 

θ) Η αναξιοπρεπής ή ανάρμοστος διαγωγή ή εκτός υπηρεσίας εφόσον 
θίγεται το κύρος του ΕΘ.Ι.ΑΓ.Ε. 

ι) Η παράβαση των διατάξεων της παρ. 3 του άρθρου 9 του παρόντος 
Κανονισμού. 

ια) Η χρησιμοποίηση οποιοσδήποτε τρίτου για επίτευξη υπηρεσιακής 
εύνοιας ή για πρόκληση ή ματαίωση απόφασης. 

Άρθρο 23 
Πειθαρχικές Ποινές 

1. Για τα παραπτώματα που προβλέπονται από τον παρόντα Κανονι¬ 
σμό επιβάλλονται οι παρακάτω ποινές: 
α) Έγγραφη παρατήρηση, 
β) Έγγραφη επίπληξη. 


γ) Πρόστιμο. 

δ) Προσωρινή απόλυση μέχρι έξι μήνες με στέρηση αποδοχών, ο χρό¬ 
νος της οποίας δεν θεωρείται χρόνος υπηρεσίας στο ΕΘ.Ι.ΑΓ.Ε. Η προ¬ 
σωρινή απόλυση αρχίζει δύο ημέρες μετά την κοινοποίηση της σχετικής 
απόφασης στον τιμωρούμενο. 

ε) Οριστική απόλυση. 

2. Οι πειθαρχικές ποινές της προηγούμενης παραγράφου επιβάλλο¬ 
νται ανάλογα με τη σοβαρότητα του παραπτώματος, κατά δίκαιη 
κρίση. 

3. Η υποτροπή θεωρείται σαν ιδιαίτερα επιβαρυντική περίπτωση για 
την επιβολή της ποινής. 

4. Σε περίπτωση επιβολής της πειθαρχιής ποινής του προστίμου τα 
τέλη και τα λοιπά έξοδα καταβάλλονται στο λογαριασμό του 

ΕΘ.Ι.ΑΓ.Ε. 


Άρθρο 24 

Όργανα - Άσκηση Πειθαρχικού Ελέγχου 

1. Τον Πειθαρχικό έλεγχο ασκούν: 

α) Οι Προϊστάμενοι των Διευθύνσεων και Τμημάτων της Κεντρικής 
Υπηρεσίας και των Περιφερειακών Υπηρεσιών το» ΕΘ.Ι.ΑΓ.Ε., οι 
οποίοι μπορούν να επιβάλλουν στο ιεραρχικά εξαρτώμενο από αυτούς 
προσωπικό, τις ποινές της έγγραφης παρατήρησης και της έγγραφης 
επίπληξης. 

β) Το Πειθαρχικό Συμβούλιο, το οποίο μπορεί να επιβάλλει για όλο 
το προσωπικό, οποιαδήποτε ποινή. 

γ) Το Διοικητικό Συμβούλιο του ΕΘ.Ι.ΑΓ.Ε., στις περιπτώσεις των 
άρθρων 21 παρ. 6 και 25 παρ. 6 του παρόντος Κανονισμού. 

2. Οι Προϊστάμενοι που ασκούν πειθαρχικό έλεγχο, σύμφωνα με την 
περίπτωση α της παραγράφου 1 εκτιμώντας ότι η προσήκουσα ποινή εί¬ 
ναι βαρύτερη εκείνης της οποίας η επιβολή ανήκει στη δικαιοδοσία τους, 
παραπέμπουν την υπόθεση στο Πειθαρχικό Συμβούλιο. 

3. Το Δ.Σ. του ΕΘ.Ι.ΑΓ.Ε. ή ο Πρόεδρος αυτού, μπορεί να παραπέ¬ 
μπουν στο Πειθαρχικό Συμβούλιο, οποιαδήποτε πειθαρχική υπόθεση 
της οποίας λαμβάνουν γνώση. 

4. Το Πειθαρχικό Όργανο, μπορεί να παραπέμψει σε ανάκριση ή να 
καλέσει απευθείας σε απολογία τον εγκαλούμενο. Την ανάκριση για 
κάθε πειθαρχικό παράπτωμα ενεργεί υπάλληλος του ΕΘ.Ι.ΑΓ.Ε., ανώ¬ 
τερου ή ίσου βαθμού με τον εγκαλούμενο, που ορίζεται από το όργανο 
που ασκεί τον πειθαρχικό έλεγχο. 

Άρθρο 25 

Εγγυήσεις Εγκαλουμένου 

1. Πριν την επιβολή οποιασδήποτε ποινής καλείται ο υπάλληλος εγ- 
γράφως σε απολογία, ενώπιον του αρμόδιου για την επιβολή της ποινής 
οργάνου. 

Στο έγγραφο της κλήσης σε απολογία, που επιδίδεται με απόδειξη 
στον υπάλληλο προ 48 τουλάχιστον ωρών, πρέπει να περιέχεται η απο¬ 
διδόμενη σ’ αυτόν κατηγορία κατά τρόπο σαφή και συγκεκριμένο. 

Σε περίπτωση που είναι αδύνατη η επίδοση της κλήσης σε απολογία 
προσωπικά στον υπάλληλο, κοινοποιείται στη διεύθυνση της κατοικίας 
που έχει δηλώσει και στην περίπτωση που ο τόπος διαμονής του είναι 
άγνωστος, η κλήση σε απολογία θυροκολλάται στο κατάστημα της 
Υπηρεσίας που υπηρετεί. 

Αν ο υπάλληλος δεν απολογηθεϊ εγγράφως εντός της προθεσμίας που 
ορίζει η κλήση σε απολογία, δεν κωλύεται η έκδοση απόφασης. 

2. Πριν από την απολογία του ο υπάλληλος δικαιούται να λάβει 
γνώση της δικογραφίας που σχηματϊσθηκε σε βάρος του. 

3. Ο υπάλληλος δικαιούται να παραστεί μόνο αυτοπροσώπως, κατά 
τη συζήτηση ενώπιον του Πειθαρχικού Συμβουλίου, αφού ειδοποιηθεί 
πριν από 48 τουλάχιστον ώρες. 

4. Κατά των αποφάσεων των Προϊσταμένων, επιτρέπεται αίτηση 
αναθεωρήσεως, ενώπιον του Πειθαρχικού Συμβουλίου, η οποία ασκεί¬ 
ται εντός προθεσμίας 15 ημερών από την επόμενη της γνωστοποίησης 
της ποινής που επιβλήθηκε. 

5. Σε περίπτωση που το Πειθαρχικό Συμβούλιο αποφαίνεται επί αι- 
τήσεως αναθεωρήσεως πειθαρχικής ποινής που επιβλήθηκε από Προϊ¬ 
στάμενο, ο οποίος αποτελεί μέλος του Πειθαρχικού Συμβουλίου, στο 
Πειθαρχικό Συμβούλιο μετέχει ο αναπληρωτής του. 

6. Κατά των αποφάσεων του Πειθαρχικού Συμβουλίου με τις οποίες 
επιβάλλονται σε πρώτο βαθμό οι ποινές των περιπτώσεων β, γ και δ της 
παρ. 1 του άρθρου 23 του παρόντος Κανονισμού, επιτρέπεται αίτηση 

αναθεωρήσεως ενώπιον του Διοικητικού Συμβουλίου του ΕΘ.Ι.ΑΓ.Ε., η 
οποία ασκείται μέσα σε προθεσμία 15 ημερών από την επόμενη της 
γνωστοποίησης της ποινής που επιβλήθηκε. 

7. Η εμπρόθεσμη άσκηση της αίτησης αναθεωρήσεως αναστέλλει την 
εκτέλεση της ποινής. 

8. Επί αιτήσεως αναθεωρήσεως το αρμόδιο Πειθαρχικό όργανο δεν 
μπορεί να χειροτερεύσει τη θέση του εγκαλούμενου. 

Άρθρο 26 

Πειθαρχική απόφαση 

1. Το Πειθαρχικό Όργανο εκτιμά κατά την κρίση τα αποδεικτικά 
στοιχεία και εκδίδει απόφαση η οποία πρέπει να είναι αιτιολογη- 
μένη. 

2. Η πειθαρχική απόφαση, εάν μεν εκδίδεται υπό Προϊσταμένου, 
υπογράφεται υπό τούτου, εάν δε υπό Συμβουλίου, υπογράφεται υπό του 
Προέδρου και τον Γραμματέα αυτού. 

3. Ανάκληση εκδοθείαης πειθαρχικής απόφασης δεν επιτρέπεται. 

Άρθρο 27 

Παραγραφή πειθαρχικών παραπτωμάτων - Διαγραφή πειθαρχικών 

ποινών 

1. Τα πειθαρχικά παραπτώματα παραγράφονται δύο (2) χρόνια μετά 
τη διαπίστωσή τους ή πέντε (5) χρόνια μετά τη διάπραξή τους. 

2. Η παραγραφή πειθαρχικού παραπτώματος διακόπτεται με την τέ¬ 
λεση άλλου πειθαρχικού παραπτώματος με σκοπό την απόκρυψή του ή 
τη ματαίωση της πειθαρχικής δίωξης. 

3. Πειθαρχικό παράπτωμα το οποίο αποτελεί και ποινικό αδίκημα 
δεν παραγράφεται πριν την παρέλευση του χρόνου παραγραφής του σαν 
ποινικό αδικήματος. 

Στις περιπτώσεις αυτές οι πράξεις της ποινικής διαδικασίας αποτε¬ 
λούν λόγο διακοπής της παραγραφής του πειθαρχικού παραπτώμα¬ 
τος. 

4. Μετά παρέλευση πενταετίας για τις ποινές της έγγραφης παρατή¬ 
ρησης και επίπληξης και δεκαετίας για την ποινή της προσωρινής από¬ 
λυσης και αν ο υπάλληλος δεν τιμωρήθηκε εκ νέου, οι ποινές διαγράφο¬ 
νται. 

Άρθρο 28 

Σχέση πειθαρχικής προς ποινική δίκη 

1. Η πειθαρχική δίκη είναι αυτοτελής και ανεξάρτητη από κάθε άλλη 
δίκη και δεν αναστέλλεται από την ύπαρξη άλλης. Το Πειθαρχικό Συμ¬ 
βούλιο με αιτιολογημένη απόφαση μπορεί να αναστείλει την πειθαρχική 
δίκη. 

Η απόφαση του πειθαρχικού Συμβουλίου για αναστολή της πειθαρχι¬ 
κής δίκης είναι ελεύθερα (ανακλητή. 

2. Αν εκδοθεί Τελεσίδικη καταδικαστική ποινική απόφαση μετά την 
πειθαρχική, η πειθαρχική δίωξη επαναλαμβάνεται, αν δικαιολογείται 
οριστική απόλυση του υπαλλήλου. 

Αν εκδοθεί τελεσίδικη αθωωτική ποινική απόφαση, η πειθαρχική 
δίκη επαναλαμβάνεται αν επιβληθεί η ποινή της οριστικής απόλυσης ή 
της προσωρινής απόλυσης. 

Άρθρο 29 

Λύση της υπαλληλικής-σχέσης 

Η υπαλληλική σχέση λύνεται: 

α) Με το θάνατο του υπαλλήλου. 

β) Με την αποδοχή της παραιτήσεως του υπαλλήλου. 

γ) Με την απόλυση. 

δ) Με την έκπτωση. 

Άρθρο 30 

Παραίτηση 

.1. Ο υπάλληλος έχει το δικαίωμα της παραίτησης. Η παραίτηση 
πρέπει να είναι ρητή, χωρίς όρο ή αίρεση ή προθεσμία και υποβάλλεται 
εγγράφως. Η υπαλληλική σχέση λύνεται μόνο μετά την έγγραφη κοινο¬ 
ποίηση της αποδοχής της παραίτησης από τον Πρόεδρο του Δ.Σ. του 
ΕΘ.Ι.ΑΓ.Ε., η οποία πρέπει να γίνει υποχρεωτικά μέσα σε ένα μήνα 
από την υποβολή της παραίτησης. 

2. Εντός της προθεσμίας του ένα μήνα της παρ. 1 μπορεί ο Πρόεδρος 


να δηλώσει εγγράφως προς τον υπάλληλο που υπέβαλε παραίτηση ότι 
αναβάλλει την αποδοχή της μέχρι δύο μήνες για λόγους υπηρεσιακής 
ανάγκης και μέχρι τρεις μήνες σε περίπτωση που ο υπάλληλος έχει δια¬ 
χείριση, ή αν πιθανολογείται έναρξη ποινικής ή πειθαρχικής δίκης κατ’ 
αυτού. 

3. Η παραίτηση θεωρείται ότι έγινε αυτοδικαίως δεκτή, μετά την πά¬ 
ροδο μήνα από την υποβολή της και στις περιπτώσεις της προηγούμε¬ 
νης παρ. 2, μετά την πάροδο των προβλεπομένων προθεσμιών. 

■ 4. Ο υπάλληλος μπορεί να ανακαλέσει την παραίτησή του μέχρι την 
αποδοχή της. 

5. Η παραίτηση θεωρείται ότι δεν υποβλήθηκε, αν κατά την υποβολή 
της εκκρεμούσε ποινική δίκη για κακούργημα ή πλημμέλημα από τα 
αναφερόμενα στο άρθρο 3 περ. ζ του παρόντος Κανονισμού, ή πειθαρ¬ 
χική δίωξη ενώπιον του πειθαρχικού Συμβουλίου ή η ποινική δίκη ή πει¬ 
θαρχική δίωξη άρχισε πριν από την αποδοχή της. 

6. Υπάλληλος που υπέχει την υποχρέωση την οποίαν προβλέπει το 
άρθρο 11 παρ. 4 του παρόντος Κανονισμού δεν δικαιούται να παραιτη¬ 
θεί πριν από την εκπνοή του χρόνου που ορίζεται στο άρθρο αυτό. 

Άρθρο 31 
Απόλυση 

1. Οι υπάλληλοι του ΕΘ.Ι.ΑΓ.Ε. απολύονται: 

α) Λόγω συμπλήρωσης του ορίου ηλικίας όπως αυτό καθορίζεται 
από τις ισχύουσες διατάξεις για τους φορείς του ευρύτερου Δημόσιου το¬ 
μέα. 

β) Λόγω συμπλήρωσης 35ετούς πραγματικής συντάξιμης υπηρε¬ 
σίας, όπως καθορίζεται από τις ισχύουσες διατάξεις για τους φορείς του 
ευρύτερου Δημόσιου τομέα. , 

γ) Λόγω κατάργησης θέσης. 

6) Λόγω απώλειας των προσόντων για την κατάληψη - της θέσης. 

ε) Για σωματική ή πνευματική ανικανότητα. 

στ) Για υπηρεσιακή ανεπάρκεια. , - 

ζ) Λόγω μη επαναφοράς από τη διαθεσιμότητα. 

η) Λόγω επιβολής της πειθαρχικής ποινής της οριστικής απόλυσης. 

2. Οι υπάλληλοι που συμπληρώνουν το όριο ηλικίας αποχωρούν υπο¬ 
χρεωτικά την 31 Δεκεμβρίου του έτους συμπλήρωσης. 

3. Σε περίπτωση απόλυσης λόγω κατάργησης θέσης δεν επιτρέπεται 
η επανασύστασή της και η πρόσληψη στην ίδια θέση άλλου υπαλλήλου, 
πριν περάσουν δύο (2) χρόνια από την απόλυση, εκτός από την περί¬ 
πτωση επαναδιορισμού του υπαλλήλου που απολύθηκε. 

4. Η σωματική και πνευματική ανικανότητα που αποκλείει την 
άσκηση των καθηκόντων του υπαλλήλου διαπιστώνεται από υγειονο¬ 
μική επιτροπή του ασφαλιστικού φορέα του, μετά από παραπομπή του 
υπαλλήλου από το ΕΘ.Ι.ΑΓ.Ε. 

5. Ο υπάλληλος απολύεται λόγω μη επαναφοράς του από τη διαθεσι¬ 
μότητα. 

6. Για την αποζημίωση των απολυομένων εφαρμόζονται οι κείμενες 
εκάστοτε διατάξεις. 

Άρθρο 32 

Έκπτωση 

1. Ο υπάλληλος εκπίπτει αυτοδίκαια από την υπηρεσία αν καταδικά¬ 
στηκε με τελεσίδικη απόφαση, σε κάθειρξη ή ποινή φυλακίσεως ανώτε¬ 
ρης του ενός έτους, η οποία συνεπάγεται της αποστερήσεως των άρθρων 
59-61 του Ποινικού Κώδικα. 

2. Η έκπτωση επέρχεται μόλις η καταδικαστική απόφαση γίνει τελε- 
,σίδικη. 

3. Ο πρόεδρος του Δ.Σ. του ΕΘ.Ι.ΑΓ.Ε. εκδίδει διαπιστωτική πράξη 
για-.την έκπτωση. 

4. Ο υπάλληλος που εξέπεσε δεν μπορεί να επανέλθει στην υπηρεσία 
του ΕΘ.Ι.ΑΓ.Ε. 

Άρθρο 33 

Μεταβατικές διατάξεις 

Μέχρι της ολοκληρώσεως της κρίσης των ερευνητών το αιρετό μέ¬ 
λος, εκπρόσωπος των ερευνητών, του Υπηρεσιακού Συμβουλίου του 
ΕΘ.Ι.ΑΓ.Ε. όπως προβλέπεται από το άρθρο 20 του κανονισμού αυτού, 
ορίζεται με απόφαση του Υπουργού Γεωργίας ύστερα από γνώμη του 
Δ.Σ. του ΕΘ.Ι.ΑΓ.Ε. 

Άρθρο 34 
Έναρξη ισχύος 

Η ισχύς της παρούσας απόφασης αρχίζει από τη δημοσίευση στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως 
σύμφωνα με τις διατάξεις του άρθρου 8 παρ. 1 περ. α του Ν. 1845/89 
(Α' 102). 

Αθήνα, 20 Μαρτίου 1991 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΓΕΩΡΓΙΑΣ 

ΜΙΛΤΙΑΔΗΣ ΕΒΕΡΤ ΜΙΧ. ΠΑΠΑΚΩΝΣΤΑΝΤΙΝΟΥ 

—7 -♦- 

Αριθ. 11752 (9) 

Κήρυξη υποχρεωτικής της από 27.12.1990 ΣΣΕ των εργατοτεχνιτών 
και υπαλλήλων Μετάλλου και Μεταλλουργικών επιχειρήσεων όλης 
της χώρας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 1876/90. 

2. Τις διατάξεις της απόφασης 80386/90 Υπουργών Προεδρίας της 
Κυβέρνησης και Εργασίας, που εκδόθηκε κατ’ εξουσιοδότηση της παρ. 
2 του άρθρου 81 του Ν. 1892/90. 

3. Την γνώμη που εξέφρασε το Ανώτατο Συμβούλιο Εργασίας κατά 
τη συνεδρίασή του της 7ης Μαρτίου 1991. 

4. Τα στοιχεία του φακέλλου από τα οποία προκύπτει ότι συντρέχουν 
οι αριθμητικές προϋποθέσεις για την κήρυξη υποχρεωτικής της πιο 
πάνω ΣΣΕ, δηλαδή ότι οι δεσμευόμενοι εργοδότες απασχολούν το 5 1 % 
των εργαζομένων του κλάδου. 

5) Την υπ’ αρ. 100919/22.11.90 απόφαση του Υπ. Εργασίας απο¬ 
φασίζουμε: 

1. Κηρύσσουμε υποχρεωτική την από 27.12.1990 ΣΣΕ των εργα- 
τοτεχνιτών και υπαλλήλων Μετάλλου και Μεταλλουργικών επιχειρή¬ 
σεων όλης τής χώρας για όλους τους εργοδότες και εργαζόμενους του 
κλάδου, που αφορά αυτή. 

2. Η ισχύς της απόφασης αυτής αρχίζει από 9 Ιανουάριου 1991. 

Η απόφαση αυτή να δημοσιεύεται στην Εφημερίδα της Κυβέρνησης. 
Αθήνα, 11 Μαρτίου 1991 
Με εντολή Υπουργού 
Ο Γενικός Γραμματέας 

I. ΣΤΕΦΑΝΟΥ 

-♦- 

Αριθ. Α4/869 (10) 

Αναγνώριση Νοσοκομειακών Μονάδων ως καταλλήλων για άσκηση 

των γιατρών. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 6 του Ν.Δ. 3366/55 καθώς και της 
παρ. 2 του άρθρου 3 του Ν. 1278/82. 

2. Την με αριθ. 6/23.1.1991 γνωμοδότηση της Υποεπιτροπής για 
αναγνώριση Κέντρων για χορήγηση ειδικότητας. 

3. Την με αριθ. 2553/20.2.1991 απόφαση της Εκτελεστικής Επι¬ 
τροπής του ΚΕ.Σ.Υ. 

4. Την με αριθ. Υ.1059/3.5.1990 απόφαση του Πρωθυπουργού, 
αποφασίζουμε: 

Επικυρώνουμε την ανωτέρω γνωμοδότηση της Ε.Ε. του ΚΕ.Σ.Υ., 
με την οποία αναγνωρίζονται ως κατάλληλες για άσκηση των γιατρών, 
οι ακόλουθες νοσοκομειακές μονάδες στις αναφερόμενες ειδικότητες: 

1. Γεν. Νοσ/μείο θεσ/νίκης «Γ. Παπανικολάου». 

Δ' Παν/κό Χειρουργικό Τμήμα: πλήρη άσκηση στη Χειρουργική. 

2. Γεν. Νοσ/μείο Ιωαννίνων. 

Ακτινοδιαγνωστικό Εργαστήριο: πλήρη άσκηση στην Ακτινοδιαγνω¬ 
στική. 

3. Πανεπιστημιακό Νοσ/μείο Ιωαννίνων. 

Παν/κό Ογκολογικό Τμήμα: 1 χρόνο στην Παθολογία. 

4. Παν/κό Νοσ/μείο Ηρακλείου Κρήτης 

Παν/κό Δερματολογικό Τμήμα: 2 χρόνια στη Δερματολογία 


Παν/κό Μικροβιολογικό Εργαστήριο: πλήρη άσκηση στη Μικροβιο¬ 
λογία. 

5. Γεν. Αντικ. Νοσ/μείο Πειραιά «Μεταξά» 

Β' Χειρουργικό Τμήμα: 2 χρόνια στη Χειρουργική (μειώνεται ο χρό¬ 
νος άσκησης από 3 σε 2 χρόνια). ν 

6. Γεν. Λαϊκό Νοσ/μείο Αθηνών 

Τμήμα Ανοσολογίας και Ιατοαυμβατότητος: 6 μήνες στην Ανοσολο¬ 
γία που απαιτείται για την ειδικότητα της Μικροβιολογίας και 4 μήνες 
στην Ανοσολογία που απαιτείται για την ειδικότητα της Αλλεργιολογίας 
και Ρευματολογίας. 

7. Γεν. Νοσ/μείο Αθηνών «Ευαγγελισμός» 

Τμήμα Ανοσολογίας και Ιστοσυμβατότητος: 6 μήνες στην Ανοσολο¬ 
γία που απαιτείται για την ειδικότητα της Μικροβιολογίας και 4 μήνες 
στην Ανοσολογία που απαιτείται για την ειδικότητα της Αλλεργιολογίας 
και Ρευματολογίας. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 2 Μαρτίου 1991 

Ο ΑΝΑΠΛΗΡΩΤΗΣ ΥΠΟΥΡΓΟΣ 

Γ. ΣΟΥΡΛΑΣ 

-ψ- 

Αριθ. Γ6α/415 (11) 

Χορήγηση άδειας ασκήσεως επαγγέλματος Κοινωνικού Λειτουργού 
στον Τσακμάκη Νικόλαο του Δημητρίου. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

Με την απόφαση του Υπουργού Υγείας, Πρόνοιας και Κοινωνικών 
Ασφαλίσεων Γ6α/415/15.3.1991 έχει χορηγηθεί στον Τσακμάκη Νι¬ 
κόλαο του Δημητρίου άδεια ασκήσεως επαγγέλματος Κοινωνικού Λει¬ 
τουργού. 

Αθήνα, 15 Μαρτίου 1991 

Με εντολή Υπουργού 
Η Διευθύντρια 
ΧΡΥΣΟΥΛΑ ΣΟΚΟΛΗ 

-♦- 

Αριθ. 1321.2/5/91 (12) 

Έγκριση της 1321.2/5/90/12.12.90 απόφασης της Λιμενικής Αρ¬ 
χής ΠΟΡΟΥ περί αναπροσαρμογής του ισχύοντος ναυλολογίου επι¬ 
βατών και οχημάτων της τοπικής δρομολογιακής γραμμής ΠΟ¬ 
ΡΟΥ ΓΑΛΑΤΑ ΤΡΟΙΖΗΝΙΑΣ. 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Σύμφωνα με: * 

1. Τις διατάξεις του άρθρου 178 παρ. 2 του Ν.Δ. 178/1973 (ΦΕΚ 
261 Α’) «Περί Κώδικος Δημοσίου Ναυτικού Δικαίου». 

2. Την αριθ. 1321.2/5/90/12.12.1990 απόφαση της Λιμενικής 
Αρχής ΠΟΡΟΥ. 

3. Τις διατάξεις του Π.Δ. 338/1983 (ΦΕΚ 119 Α’/8.9.1983), 
αποφασίζουμε: 

α. Εγκρίνουμε την παρακάτω 1321.2/5/90/12.12.1990 από¬ 
φαση της Λιμενικής Αρχής ΠΟΡΟΥ. 


ΕΛΛΗΝΙΚΗ ΔΗΜΟΚΡΑΤΙΑ 
ΥΠΟΥΡΓΕΙΟ ΕΜΠΟΡ. ΝΑΥΤΙΛΙΑΣ 
ΥΠΟΛΙΜΕΝΑΡΧΕΙΟ ΠΟΡΟΥ 
Αριθ. απόφασης 41 „ 

Περί καθορισμού ναύλου επιβατών και οχημάτων τοπικής γραμμής 

ΠΟΡΟΥ - ΓΑΛΑΤΑ Τροιζηνίας. 

Ο ΛΙΜΕΝΑΡΧΗΣ ΠΟΡΟΥ 
Έχοντας υπόψη: 

1. Το ναύλο μέχρι σήμερα επιβατών και οχημάτων, όπως καθορί¬ 
σθηκε με την αριθμ. 38/1321.2/1/90/19.3.1990 απόφασή μας. 

2. Την αριθμ. 071140/12-90 Δ/γή ΥΕΝ/ΔΘΣ Β’ με την οποία αυ¬ 
ξάνονται οι ναύλοι επιβατών και οχημάτων, κατά 7 % στις τοπικές δρο- 
μολογιακές της χώρας. 

Αφού Είδαμε τις διατάξεις: 

Το άρθρο 178 του ΝΔ 187/73 περί Κώδικος Δημοσίου Ναυτικού 
Δικαίου (ΦΕΚ 261 Α/73), αποφασίζουμε: 

Αυξάνουμε τον ισχύοντα ναύλο επιβατών και οχημάτων στην πορ- 
θμειακή γραμμή ΠΟΡΟΥ - ΓΑΛΑΤΑ κατά 7% διαμορφούμενος όπως 
πιο κάτω: 


σύμβασης. 

ζ) Την με αρ. 788/26/7.8.86 απόφαση ΔΣ/ΕΟΤ, για την παραχώ¬ 
ρηση της χρήσης της παραλίας Τσαμπίκας Ρόδου στην Κοινότητα Αρ¬ 
χαγγέλου. 

η) Την με αριθ. 605/25/10.10.1990 απόφαση ΔΣ/ΕΟΤ, αποφασί¬ 
ζουμε: 


1. Ναύλος επιβατών: 

Από Πόρο και αντίστροφα: Δρχ. 25.00 

2. Ναύλος οχημάτων: 

α) Αυτοκίνητα - ταξί αγοραία Δρχ. 264.00 

β) ΑυτοκίνηταΙ.Χ. Βάρος μέχρι 1.000 χιλ/μα δρχ.264.00 

γ) Αυτοκίνητα Ι.Χ. Βάρος από 1001 μέχρι 2000 

χιλ/μα δρχ. 331.00 

δ) Φορτηγά βάρους μέχρι 1.000 χιλ/μα δρχ. 331.00 

ε) Φορτηγά βάρους από 1001 μέχρι 2000 χιλ/μα δρχ. 364.00 

στ) Φορτηγά βάρους από 2001 μέχρι 3000 χιλ/μα δρχ. 426.00 

ζ) Φορτηγά βάρους από 3001 μέχρι 4000 χιλ/μα δρχ. 493.00 

η) Φορτηγά βάρους από 4001 μέχρι 5000 χιλ/μα δρχ. 526.00 

θ) Φορτηγά βάρους από 5001 μέχρι 8000 χιλ/μα δρχ. 658.00 

ι) Φορτηγά βάρους από 8001 μέχρι 12000 χιλ/μα δρχ. 823.00 
ια) Φορτηγά βάρους από 12001 μέχρι 16000 χιλ- 

/μα δρχ. 923.00 

ιβ) ΛΕΩΦΟΡΕΙΑ - ΠΟΥΛΜΑΝ δρχ. 823.00 

ιγ) Τρίκυκλα - μοτοποδήλατα δρχ. 64.00 

ιδ) Δικύκλων (βέσπες) μοτοσυκλέτες δρχ. 52.00 

3. Στο ναύλο των οχημάτων συμπεριλαμβάνεται και ο ναύλος του 
οδηγού του οχήματος, λαμβανομένης σε αυτή κάθε προσαύξηση για 
δώρα Χριστουγέννων - Ν. Έτους και Πάσχα, όπως επίσης και κάθε άλ¬ 
λης γενικής εισφοράς. 

Πόρος, 12 Δεκεμβρίου 1990 
Ο Λιμενάρχης 

Υποπ/ρχος Λ.Σ. ΔΗΜΗΤΡΙΟΣ ΝΕΟΦΥΤΟΣ 
β. Η ισχύς της απόφασης αυτής αρχίζει από,,της δημοσιεύσεώς της 
στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερνήσεως. 

Πειραιάς, 11 Μαρτίου 1991 

ο ΥΠΟΥΡΓΟΙ 


Ανακαλούμε την με αρ. 533060/120/26.9.86 Κοινή απόφαση 
Υπουργών Εθνικής Οικονομίας, Οικονομικών και Εσωτερικών με την 
οποία αποφασίσθηκε η παραχώρησης της χρήσης της παραλίας Τσα¬ 
μπίκας Ρόδου στην Κοινότητα Αρχαγγέλου Ρόδου για 15 χρόνια και 
χωρίς αντάλλαγμα, προκειμένου η Κοινότητα να προβεί στην αξιοποί¬ 
ηση και ανάπτυξη της περιοχής, διότι η Κοινότητα παρέβη ουσιώδεις 
όρους της παραχώρησης και ειδικότερα διότι: 

(α) Κατά παράβαση του όρου γ της απόφασης και της από 
6.11.1986 σύμβασης, δεν υπέβαλε συγκεκριμένο πρόγραμμα αξιοποί¬ 
ησης της έκτασης μέχρι σήμερα εγκεκριμένο από το Νομαρχιακό Συμ¬ 
βούλιο, το οποίο έπρεπε να υποβληθεί μέσα σε τρεις (3) μήνε από την 
υπογραφή της συμβάσεως και δεν εκτελέσθηκαν μέχρι σήμερα τα έργα 
τουριστικής αξιοποίησης. 

(β) Κατά παράβαση του όρου Β της απόφασης και της σύμβασης, δεν 
έκανε μέχρι σήμερα καμμία ενέργεια για την αποβολή από τον χώρο του 
καταπατητή Β. Τσακίρη και την κατεδάφιση του αυθαίρετου κτίσματός 
του. 

(γ) Κατά παράβαση του όρου ε της απόφασης και του όρου στ της 
σύμβασης, έχει παραχωρήσει την χρήση της έκτασης σε τρίτους (λει¬ 
τουργούν 4 κινητές καντίνες και ενοικιάζονται από ιδιώτη στους λουό- 
μενους θαλάσσια μέσα αναψυχής). 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 7 Μαρτίου 1991 .. . . . 

οι ΥΠΟΥΡΓΟΙ 


ΟΙΚΟΝΟΜΙΚΟΝ 

I. ΠΑΛΑΙΟΚΡΑΣΣΑΣ 


ΕΣΩΤΕΡΙΚΟΝ 

Σ. ΚΟΥΒΕΛΑΣ 


Ο ΥΠΟΥΡΓΟΣ ΤΟΥΡΙΣΜΟΥ 

I. ΚΕΦΑΛΟΓΙΑΝΝΗΣ 


ΑΡΙΣΤΟΤΕΛΗΣ Α. ΠΑΥΛΙΔΗΣ 
'-♦- 

Αριθ. 505598/82 (13) 

Ανάκληση παραχώρησης της χρήσης της παραλίας Τσαμπίκα Ρόδου 
στην Κοινότητα Αρχαγγέλου Ρόδου. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΟΙΚΟΝΟΜΙΚΩΝ ΚΑΙ ΤΟΥΡΙΣΜΟΥ 

Έχοντας υπόψη: 

α) Τις διατάξεις του Α.Ν. 1565/50 «περί ΕΟΤ» που κυρώθηκε με το 
Ν. 1624/51, τροποποιήθηκε και συμπληρώθηκε με τα Ν.Δ. 4109/60 
και 201/74. 

β) Τις διατάξεις του Κανονισμού μισθώσεως, εκμισθώσεως κ.λπ. μο¬ 
νάδων του ΕΟΤ, όπως τροποποιηθείς ισχύει σήμερα. 

γ) Το Ν. 1835/90 «Περί συστάσεως Υπουργείου Τουρισμού» (ΦΕΚ 
76/Α/14.3.1990). 

δ) Το Π.Δ. 200/90 «Περί διορισμού Υπουργών και Υφυπουργών» 
(ΦΕΚ 77/Α/24.5.1990). ' - 

ε) Το Π.Δ. 180/90 «Περί διορισμού Υπουργών κάι Αναπληρωτών 
Υπουργών και Υφυπουργών» (ΦΕΚ 64/Α/11.4.90). 

στ) Την 6.11.86 σύμβαση παραχώρησης στην Κοινότητά Αρχαγγέ¬ 
λου Ρόδου για 15 χρόνια και χωρίς αντάλλαγμα έκτασης 275 στρεμμά¬ 
των, προκειμένου να προβεί με ευθύνη και δαπάνες της σε εργασίες 
αξιοποίησης και ανάπτυξης της περιοχής, να αποβάλει έναν καταπα¬ 
τητή τμήματος του αιγιαλού και να κατεδαφίσει το αυθαίρετο κτίσμα 
του. 

ζ) Τους όρους α; β, στ και ζ της από 6.11.86 σύμβασης με τους 
οποίους καθορίζονται οι υποχρεώσεις της Κοινότητας. 

’ η) Τους όρους δ και ζ και το άρθρο 4 της ίδιας σύμβασης, σύμφωνα 
μέ το οποίο η παράβαση όρων της σύμβασης οδηγεί σε καταγγελία της. 
θ) Το γεγονός ότι η Κοινότητα έχει παραβεί όλους τους όρους της 


Αριθ. ΕΣ.5516 (14) 

Τροποποίηση συστατικής πράξης του ίδιου Νομικού Προσώπου Κοινό¬ 
τητας Κατοχής με το όνομα «Πνευματικό Κέντρο Κοινότητας Κατο¬ 
χής»· 

Η ΝΟΜΑΡΧΗΣ 

ΑΙΤΩΛΙΑΣ ΚΑΙ' ΑΚΑΡΝΑΝΙΑΣ 
Έχοντας υπόψη: 

1. Τις διατάξεις του άρθρου 187‘του Δ.Κ.Κ. (323/89). 

2. Την αριθ. ΕΣ 22944/11.8.1987 απόφασή μας με την οποία συ- 
στήθηκε στην Κοινότητα Κατοχής ίδιο Νομικό Πρόσωπο με το όνομα 
«Πνευματικό Κέντρο Κοινότητας Κατοχής». 

3. Την αριθ. 17/1991 απόφαση Κοινοτικού Συμβουλίου Κατοχής 
περί τροποποίησης της συστατικής πράξης του ανωτέρω αναφερόμενου 
Νομικού προσώπου για τους λόγους που στην απόφαση αναφέρονται και 
μόνο ως προς το σημείο που αυτή διαλαμβάνεται. 

4. Τα στοιχεία του φακέλλου του Νομικού Προσώπου, αποφασί¬ 
ζουμε: 

1. Τροποποιούμε την αριθ. ΕΣ 22944/11.8.1987 απόφασή μας με 
την οποία συστήθηκε στην Κοινότητα Κατοχής ίδιο νομικό Πρόσωπο με 
όνομα «Πνευματικό Κέντρο Κοινότητας Κατοχής» κατά την παρ. 4 του 
αποφασιστικού μέρους αυτής, η οποία του λοιπού θα έχει ως εξής: 

«4. Το Νομικό Πρόσωπο αποτελείται από 9/μελές Διοικητικό Συμ¬ 
βούλιο που αποτελείται από τους: 

ά. Τον εκάστοτε Πρόεδρο της Κοινότητας, ως Πρόεδρο, 
β. Δύο (2) Κοινοτικούς Σύμβούλους και 
γ. Έξι (6) δημότες της Κοινότητας. 

2. Κατά τα λοιπά ισχύει η ΕΣ. 22944/11.8.1987 απόφασή μας. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η παρούσα απόφαση να δημοσιευθεί στην Εφημερίδα της Κυβερνή- 
σεως. 

Μεσολόγγι, 11 Μαρτίου 1991 
Η Νομάρχης 

ΜΑΙΡΗ ΣΟΡΩΤΤΟΪ - ΤΣΑΝΑΚΗ 

- -4 - 

ΑριΟ. ΑΕ 5138 (15) 

Τροποποίηση της 28852/87 απόφασης Υπουργού Εσωτερικών, όπως 
αυτή τροποποιήθηκε με την 10389/16.5.1990 όμοια. 

Ο ΝΟΜΑΡΧΗΣ ΑΝΑΤΟΛ. ΑΤΤΙΚΗΣ 
Έχοντας υπόψη: 

< 1. Τις διατάξεις του άρθρου 260 του Π.Δ/τος 323/89. 

. 2. Την 28852/87 απόφαση του ΥΠ.ΕΣ. σύσταση δημοτικής επιχεί¬ 
ρησης με την επωνυμία «Δημοτική Επιχείρηση Τεχνικών Έργων Δή¬ 
μου Ηρακλείου Αττικής», στο Δήμο Ηρακλείου, όπως τροποποιήθηκε 
με την 10389/90 όμοια δική μας. 

3. Την 40/91 απόφαση του δημοτικού συμβουλίου Ηρακλείου Αττι¬ 
κής, περί τροποποιήσεως της 28852/87 όμοιας του Υπουργείου Εσω¬ 
τερικών, ως προς το άρθρο 3 αυτής. 

4. Τις διατάξεις του άρθρου μόνου του Π.Δ/τος 250/89 «Μεταβί¬ 
βαση (αρμοδιοτήτων του Υπουργού Εσωτερικών στους Νομάρχες», απο¬ 
φασίζουμε: 

Τροποποιούμε την 28852/87 απόφαση του Υηουργού Εσωτερικών, 
όπως τροποποιήθηκε με την 10389/16.5.1990 όμοια δική μας, ως 
προς το άρθρο 3 ως εξής: 

«Η επιχείρηση διοικείται από ενδεκαμελές (Ιίμελές) Διοικητικό 
Συμβούλιο, που τα μέλη του ορίζονται μαζί με τους αναπληρωτές τους 
από το Δημοτικό Συμβούλιο. Από τα μέλη του Διοικητικού Συμβουλίου 
πέντε (5) είναι αιρετοί εκπρόσωποι του Δήμου Ηρακλείου, ένα (1) είναι 
εκπρόσωπος του συλλόγου υπαλλήλων του Δήμου Ηρακλείου και τα 
υπόλοιπα τέσσερα (4) μέλη είναι δημότες ή κάτοικοι του Δήμου Ηρα¬ 
κλείου, που έχουν πείρα ή γνώσεις σχετικές με το αντικείμενο της επι¬ 
χείρησης. 

Στα μέλη του Διοικητικού Συμβουλίου προστίθεται και εκπρόσωπος 
των εργαζομένων (χωρίς αλλαγή της συστατικής πράξης) όταν η επι¬ 
χείρηση απασχολεί περισσότερους από είκοσι εργαζόμενους. 

Η απόφαση αυτή να δημοσιευθεί στην εφημερίδα της Κυβερνή- 
σεως. 

Αγία Παρασκευή, 26 Φεβρουάριου 1991 

Ο Νομάρχης 
ΧΡ. ΓΟΥΛΑΣ 

- ♦- 

Αριθ. 2322 (16) 

Σύσταση ίδιου νομικού προσώπου στην Κοινότητα Μεσοπύργου Ν. Άρ¬ 
τας με την επωνυμία «Σχολική Επιτροπή των Δημοτικών Σχολείων 
Μεσοπύργου και Βουλιαγμένου και του Νηπιαγωγείου Μεσοπύρ- 
-γου». 

Ο ΝΟΜΑΡΧΗΣ ΑΡΤΑΣ 

Έχοντας υπόψη: 

1. Τις διατάξεις του άρθρου 187 του Δ.Κ.Κ. (Π.Δ. 323/1989). 

2. Τις διατάξεις του άρθρου 5 του Ν. 1894/1990 «για την Ακαδη¬ 
μία Αθηνών και άλλες εκπαιδευτικές διατάξεις». 

3. Την αριθ. 8/1991 απόφαση του Κοινοτικού Συμβουλίου Μεσο- 
πύργου, αποφασίζουμε: 

1. Συστήνουμε στην Κοινότητα Μεσοπύργου ίδιο νομικό πρόσωπο με 
την επωνυμία «Σχολική Επιτροπή των Δημοτικών Σχολείων Μεσοπύρ¬ 
γου και Βουλιαγμένου και του Νηπιαγωγείου Μεσοπύργου». 

2. Σκοπός του Νομικού Προσώπου είναι: 

- Η διαχείριση των πιστώσεων που διατίθενται, για τις λειτουργικές 
δαπάνες καθαριότητας θέρμανσης, φωτισμού, ύδρευσης, τηλεφώνου 
αποχέτευσης, αναλωσίμων υλικών κ.λπ. 

- Η εκτέλεση μικρών έργων για επισκευή και συντήρηση των διδακτη¬ 
ρίων. 

- Η αποκατάσταση φθορών και ζημιών των επίπλων, εξοπλισμού και 
γενικά των διδακτηριακών εγκαταστάσεων. 

- Η φροντίδα για την εξεύρεση άλλων πόρων και ο εφοδιασμός των 


σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. 

3. Το Νομικό Πρόσωπο διοικείται από 7μελές Διοικητικό Συμβού¬ 
λιο, αποτελούμενο από: 

α) Τον εκάστοτε Πρόεδρο της Κοινότητας, ως Πρόεδρο, 
β) Τους εκάστοτες Δ/ντές των Δημοτικών Σχολείων Μεσοπύργου 
και Βουλιαγμένου και την εκάστοτε Δ/ντρια του Νηπιαγωγείου Μεσο¬ 
πύργου. 

γ) Τους εκπροσώπους των συλλόγων γονέων και κηδεμόνων των 
Δημοτικών Σχολείων Μεσοπύργου και Βουλιαγμένου και τον εκπρό¬ 
σωπο του συλλόγου γονέων και κηδεμόνων του νηπιαγωγείου Μεσο¬ 
πύργου. 

4. Πόροι του Νομικού Προσώπου είναι: 
α) Ετήσια επιχορήγηση του Κράτους. 

β) Ετήσια επιχορήγηση της Κοινότητας. , 
γ) Κάθε είδους εισφορές, δωρεές, κληρονομιές και κληροδοσίες, 
δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

5. Η θητεία του πρώτου Διοικητικού Συμβουλίου του Νομικού Προ¬ 
σώπου λήγει με τη λήξη της θητείας της κοινοτικής περιόδου. 

Η θητεία των μελών του Διοικητικού Συμβουλίου ακολουθεί την κοι¬ 
νοτική περίοδο. 

Το Διοικητικό Συμβούλιο εκλέγει Αντιπρόεδρο και Γραμματέα. 

6. Το Νομικό Πρόσωπο εκπροσωπείται στα δικαστήρια και σε κάθε 
άλλη αρχή από τον Πρόεδρο του Διοικητικού Συμβουλίου και όταν αυ¬ 
τός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Άρτα, 12 Μαρτίου 1991 ' 

Ο Νομάρχης 

ΕΥΑΓΓΕΛΟΣ ΖΑΠΡΙΑΝΟΣ 

- 4 - 

Αριθ. ΕΣ 3228 (17) 

Σύσταση ίδιου νομικού προσώπου στην Κοινότητα Μαρκινιάδας Ν. Άρ¬ 
τας με την επωνυμία «Σχολική Επιτροπή Δημοτικών Σχολείων Κοι¬ 
νότητας Μαρκινιάδας». 

Ο ΝΟΜΑΡΧΗΣ ΑΡΤΑΣ 

Έχοντας υπόψη: 

1. Τις διατάξεις του άρθρου 187 του Δ.Κ.Κ. (Π.Δ. 323/1989). 

2. Τις διατάξεις του άρθρου 5 του Ν. 1894/1990 «για την Ακαδη¬ 
μία Αθηνών και άλλες εκπαιδευτικές διατάξεις». 

3. Την αριθ. 18/1991 απόφαση του Κοινοτικού Συμβουλίου της 
Κοινότηταας Μαρκινιάδας, αποφασίζουμε: 

1. Συστήνουμε στην Κοινότητα Μαρκινιάδας του νομού μας ίδιο νο¬ 
μικό πρόσωπο με την επωνυμία «Σχολική Επιτροπή Δημοτικών Σχο¬ 
λείων Κοινότητας Μαρκινιάδας». 

2. Σκοπός του Νομικού Προσώπου είναι: 

- Η διαχείριση των πιστώσεων που διατίθενται, για τις λειτουργικές 
δαπάνες καθαριότητας θέρμανσης, φωτισμού, ύδρευσης, τηλεφώνου 
αποχέτευσης, αναλωσίμων υλικών κ.λπ. 

- Η εκτέλεση μικρών έργων για επισκευή και συντήρηση των διδακτη¬ 
ρίων. 

- Η αποκατάσταση φθορών και ζημιών των επίπλων, εξοπλισμού και 
γενικά των διδακτηριακών εγκαταστάσεων. 

- Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. 

3. Το Νομικό Πρόσωπο διοικείται από 9μελές Διοικητικό Συμβού¬ 
λιο, αποτελούμενο από: 

α) Τον εκάστοτε Πρόεδρο της Κοινότητας, ως Πρόεδρο, 
β) Δύο (2) κοινοτικούς συμβούλους που θα ορίζονται με απόφασή του. 
γ) Τους Δ/ντές των Δημοτικών Σχολείων Μαρκινιάδας και Μελα- 
τών. 

8) Δύο (2) εκπροσώπους των Συλλόγων γονέων και κηδεμόνων των 
Δημοτικών Σχολείων Μαρκινιάδας και Μελιτών. 

ε) Δύο (2) δημότες της*Κοινότητας Μαρκινιάδας που θα ορίζονται με 
απόφαση του Κ.Σ. 

4. Πόροι του Νομικού Προσώπου είναι: 
α) Ετήσια επιχορήγηση του Κράτους, 
β) Ετήσια επιχορήγηση της Κοινότητας. 

γ) Κάθε είδους εισφορές, δωρεές, κληρονομιές και κληροδοσίες, 
δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

5. Η θητεία του πρώτου Διοικητικού Συμβουλίου του Νομικού Προ¬ 
σώπου λήγει με τη λήξη της θητείας της κοινοτικής περιόδου. 

Η θητεία των μελών του Διοικητικού Συμβουλίου ακολουθεί την κοι¬ 
νοτική περίοδο. 

Το Διοικητικό Συμβούλιο εκλέγει Αντιπρόεδρο και Γραμματέα. 

6. Το Νομικό Πρόσωπο εκπροσωπείται στα δικαστήρια και σε κάθε 
άλλη αρχή από τον Πρόεδρο του Διοικητικού Συμβουλίου και όταν αυ¬ 
τός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως, 

Άρτα, 12 Μαρτίου 1991 
Ο Νομάρχης 

ΕΥΑΓΓΕΛΟΣ ΖΑΠΡΙΑΝΟΣ 

-♦- 

Αριθ. ΕΣ.3476 (18) 

Σύσταση Δημοτικής Επιχείρησης με την επωνυμία «Δημοτική Επιχεί¬ 
ρηση προβολής και Δημοσιότητας Άρτας. 

Ο ΝΟΜΑΡΧΗΣ ΑΡΤΑΣ 

Έχοντας υπόψη: 

1. Τις διατάξεις των άρθρων 260 έως 267 και 270, 274 και 287 
του Π.Δ. 323/89. 

2. Την απόφαση του Υπουργού Εσωτερικών με αριθμό 25027/ 
9.4.1984 που δημοσιεύθηκε στο 244/19.4.1984 ΦΕΚ τ.Β'. 

3. Την απόφαση του Δημοτικού Συμβουλίου του Δήμου Αρταίων με 
αριθμ. 89/1991. 

4. Το Π.Δ/γμα 250/89 που δημοσιεύθηκε στο 118/10.5.1989 
(τ.Α') ΦΕΚ «Μεταβίβαση αρμοδιοτήτων του Υπουργού Εσωτερικών 
στους Νομάρχες», αποφασίζουμε: 

1) Συνιστούμε στον Δήμο Αρταίων του Νομού Άρτοις Δημοτική Επι¬ 
χείρηση με την επωνυμία «ΔΗΜΟΤΙΚΗ ΕΠΙΧΕΙΡΗΣΗ ΠΡΟΒΟΛΗΣ 
ΚΑΙ ΔΗΜΟΣΙΟΤΗΤΑΣ ΑΡΤΑΣ» ως ίδιο νομικό πρόσωπο ιδιωτικού 
δικαίου το οποίο διέπεται από τις διατάξεις των άρθρων 260 έως 267 
και 270, 274 και 287 Π.Δ. 323/89. 

2) Σκοπός της επιχείρησης είναι: 

α) Η προβολή των δραστηριοτήτων του Δήμου Αρταίων μέσα απ’ 
όλα τα μέσα μαζικής ενημέρωσης όπου αυτές επιβάλλεται να γίνουν 
γνωστές. 

β) Η ενθάρρυνση και η προβολή της ερασιτεχνικής δημιουργίας ιδιαί¬ 
τερα μέσα από τα τοπικά μέσα μαζικής ενημέρωσης. 

γ) Η αξιοποίηση και εκμετάλλευση όλων των προσφερομένων Δημο¬ 
τικών διαφημιστικών χώρων. 

6) Η «ανάδειξη της τοπικής δημοσιότητας και ειδικότερα η δημιουρ¬ 
γία ραδιοφωνικών και τηλεοπτικών εκπομπών, ενημερωτικού, ψυχα¬ 
γωγικού και επιμορφωτικού χαρακτήρα με σκοπό την μετάδοσή τους 
από τα μαζικά μέσα ενημέρωσης. 

ε) Η παροχή εκπαιδευτικών, καλλιτεχνικών, επιμορφωτικών και ψυ¬ 
χαγωγικών υπηρεσιών. 

στ) Η διοργάνωση συνεδρίων, συσκέψεων, ημερίδων και εκδηλώ¬ 
σεων τοπικού ενδιαφέροντος. 

ζ) Η διοργάνωση επιμορφωτικών σεμιναρίων με τη συνδρομή άλλων 
φορέων και ειδικότερα μέσα από τα προγράμματα της Ευρωπαϊκής Οι¬ 
κονομικής Κοινότητας. 

η) Η παραγωγή διαφημιστικών μηνυμάτων με σκοπό την προβολή 
του Δήμου Αρταίων αλλά και εν γένει του παραγωγικού και επιχειρη¬ 
ματικού δυναμικού της περιοχής μέσα από τα Μ.Μ.Ε. 

θ) Οι εκδόσεις συγγραμμάτων και εντύπων τοπικού ενδιαφέρο¬ 
ντος. 

3) Η επιχείρηση διοικείται από ενδεκαμελές (11) Διοικητικό Συμ¬ 
βούλιο, που τα μέλη του ορίζονται μαζί με αναπληρωτές από το Δημο¬ 


τικό Συμβούλιο. 

Από τα μέλη του Διοικητικού Συμβουλίου, πέντε (5) είναι αιρετοί εκ¬ 
πρόσωποι του Δήμου Αρταίων, εκ των οποίων οι δύο (2) είναι της μειο¬ 
ψηφίας, ένας (1) εκπρόσωπος των Πολιτιστικών Συλλόγων «ΣΚΟΥ¬ 
ΦΑΣ» ή «ΜΑΚΡΥΓΙΑΝΝΗΣ», ένας (1) εκπρόσωπος του Εργατικού 
Κέντρου Άρτας και τρεις (3) Δημότες ή κάτοικοι του Δήμου Αρταίων με 
πείρα και γνώσεις σχετικές με το αντικείμενο της επιχείρησης οι οποίοι 
ορίζονται από το Δημοτικό Συμβούλιο. Στα μέλη του Διοικητικού Συμ¬ 
βουλίου προστίθεται και εκπρόσωπος των εργαζομένων (χωρίς αλλαγή 
της συστατικής πράξης), όταν η επιχείρηση απασχολεί περισσότερους 
από είκοσι εργαζόμενους. 

4) Η διάρκεια της επιχείρησης είναι (100) εκατό χρόνια από τη δη¬ 
μοσίευση της απόφασης αυτής στην Εφημερίδα της Κυβερνήσεως. 

5) Έδρα της επιχείρησης είναι ο Δήμος Αρταίων του Νομού Άρτοις. 

6) Ο Δήμος Αρταίων διαθέτει στην Επιχείρηση χρηματικό ποσό 
12.000.000 δρχ. ως αρχικό της κεφάλαιο. Διευκρινίζεται ότι ο Δήμος 
δεν διαθέτει κοινένα περιουσιακό στοιχείο στην Επιχείρηση. 

7) Πόροι της Επιχείρησης είναι οι διαφημίσεις από φυσικά ή νομικά 
πρόσωπα και κάθε διαφημιστική δραστηριότητα, τα έσοδα από καλλιτε- 
χνικές εκδηλώσεις, τα έσοδα από ραδιοφωνικές και τηλεοπτικές παρα¬ 
γωγές, τα έσοδα από παραγωγή διαφημιστικών μηνυμάτων, από δι¬ 
καιώματα διοργάνωσης εκδηλώσεων από συνδρομές, από εκδόσεις 
φυλλαδίων και εντύπων, από την εκμετάιλλευση του κυλικείου της επι¬ 
χείρησης και γενικά από την άσκηση της δραστηριότητάς της, οι πρόσο¬ 
δοι από την περιουσία της δάνεια, κληρονομιές, εισφορές, δωρεές και 
λοιπές επιχορηγήσεις. 

8) Η επιχείρηση διαλύεται: 

α) Με ομόφωνα απόφαση του Δημοτικού Συμβουλίου. 

β) Όταν λήξει χωρίς να παραταθεί η διάρκειά της. 

γ) Σε περίπτωση πτώχευσης. 

Την διάλυση της επιχείρησης ακολουθεί η εκκαθάριση. Εκτός από 
την περίπτωση της πτώχευσης, η εκκαθάριση γίνεται από εκκαθαριστές 
που ορίζονται από το Δημοτικό Συμβούλιο. Στην εκκαθάριση δίεκπεραι- 
ώνονται οι εκκρεμείς υποθέσεις, εισπράτονται οι απαιτήσεις, ρευστο- 
ποιείται η περιουσία και πληρώνονται τα χρέη .της επιχείρησης. Το υπό¬ 
λοιπο περιέρχεται στο Δήμο Αρταίων. 

9) Η συγκρότηση, η λειτουργία και οι αρμοδιότητες των οργάνων 

διοίκησης, η οργάνωση, η λειτουργία, η διαχείριση και η εποπτεία της 
Επιχείρησης, διέπονται από τις σχετικές με τις Δημοτικές και Κοινοτι¬ 
κές Επιχειρήσεις διατάξεις του ΔΚΚ και με την με αριθμό 25027/ 
9.4.84 απόφαση του Υπουργού Εσωτερικών που δημοσιεύθηκε στο 
244/19.4.84 ΦΕΚ τεύχος Β’. ι 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Άρτα, 14 Μαρτίου 1991 
Ο Νομάρχης 

ΕΥΑΓΓΕΛΟΣ ΖΑΠΡΙΑΝΟΣ 
—-♦- . 

Αριθ. 3142 1 '■ (19) 

Σύσταση ίδιου νομικού προσώπου Κοινότητας με την επωνυμία Σχο¬ 
λική επιτροπή Δημοτικού Σχολείου και Νηπιαγωγείου Πετριού. 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: 

1. Τις διατάξεις του άρθρου 187 του Π.Δ. 323/1989 «περί κωδικο¬ 
ποίησης σε ενιαίο κείμενο των ισχυουσών διατάξεων του ΔΚΚ. 

2. Τις διατάξεις του άρθρου 5 του Ν. 1894/1990 «για την Ακαδη¬ 
μία Αθηνών και άλλες διατάξεις». 

3. Την αριθμ. 64748/91 εγκ. του Υπουργείου Εσωτερικών. 

4. Τις διατάξεις του αρθρ.'37 τουΝ. 3200/55 περί διοικητικής απο¬ 
κέντρωσης. 

5. Την αριθμ. 2.2.1°91 απόφαση του Κοιν. Συμβουλίου Πετριού 
που μας υποβλήθηκε με ιην αριθμ. 72/91 αναφορά του Προέδρου της 
Κοινότητας, αποφασίζουμε: 

1. Συνιστούμε ίδιο ΝΠ με την επωνυμία «Σχολική Επιτροπή Δημοτι¬ 
κού Σχολείου και Νηπιαγωγείου Πετριού». 

2. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται, για τις λειτουργικές 
δαπάνες καθαριότητας θέρμανσης,' φωτισμού, ύδρευσης, τηλεφώνου 
αποχέτευσης, αναλωσίμων υλικών κ.λπ.- 

β) Η εκτέλεση μικρών έργων για επισκευή και συντήρηση των διδα¬ 
κτηρίων. 

γ) Η αποκατάσταση φθορών και ζημιών των επίπλων, εξοπλισμού 
και γενικά των διδακτηριακών εγκαταστάσεων. 

δ) Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για ^λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. 

3. Το Νομικό Πρόσωπο διοικείται από 5μελές Διοικητικό Συμβού¬ 
λιο, αποτελούμενο από τον εκάστοτε Πρόεδρο της Κοινότητας, ως Πρό¬ 
εδρο, δύο κοινοτικούς συμβούλους, από τον Δ/ντή του Δημοτικού Σχο¬ 
λείου Καστρακίου και έναν δημότη της κοινότητας. 

4. Η θητεία του πρώτου Διοικητικού Συμβουλίου του Νομικού Προ¬ 
σώπου λήγει με τη λήξη της θητείας της κοινοτικής περιόδου. 

Η θητεία των μελών του Διοικητικού Συμβουλίου ακολουθεί την κοι¬ 
νοτική περίοδο. 

Το Διοικητικό Συμβούλιο εκλέγει Αντιπρόεδρο και Γραμματέα. 

5. Πόροι του Νομικού Προσώπου είναι: 

α) Ετήσια επιχορήγηση της Κοινότητας δρχ. 35.000. 

β) Ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές και κληροδοσίες. 

δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

6. Το Νομικό Πρόσωπο εκπροσωπείται στα δικαστήριά και σε κάθε 
άλλη αρχή από τον Πρόεδρο του Διοικητικού Συμβουλίου και όταν αυ¬ 
τός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κόρινθος, 8 Μαρτίου 1991 

Ο Νομάρχης 
ΗΛΙΑΣ ΑΝΔΡΑΚΑΚΟΣ 

-♦- 

Αριθ. 1643 (20) 

Σύσταση ίδιου νομικού προσώπου Κοινότητας με την επωνυμία Σχο¬ 
λική επιτροπή Δημοτικού Σχολείου Καστρακίου. 

Ο ΝΟΜΑΡΧΗΣ ΚΟΡΙΝΘΙΑΣ 

0 

Έχοντας υπόψη: 

1. Τις διατάξεις του άρθρου 187 του Π.Δ. 323/1989 «περί κωδικο¬ 
ποίησης σε ενιαίο κείμενο των ισχυουσών διατάξεων του ΔΚΚ. 

2. Τις διατάξεις του άρθρου 5 του Ν. 1894/1990 «για την Ακαδη¬ 
μία Αθηνών και άλλες διατάξεις». 

3. Την αριθμ. 64748/91 εγκ. του Υπουργείου Εσωτερικών. 


4. Τις διατάξεις του αρθρ. 37 του Ν. 3200/55 περί διοικητικής απο¬ 
κέντρωσης. 

5. Την αριθμ. 1.1.1991 απόφαση του &οιν. Συμβουλίου που μαι 
υποβλήθηκε με την αριθμ. 16/91 αναφορά του Προέδρου της Κοινότη 
τας, αποφασίζουμε: 

1. Συνιστούμε ίδιο ΝΠ με την επωνυμία «Σχολική Επιτροπή Δημοτι¬ 
κού Σχολείου Καστρακίου». 

2. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται, για τις λειτουργικέ* 
δαπάνες καθαριότητας θέρμανσης, φωτισμού, ύδρευσης, τηλεφώνοι 
αποχέτευσης, αναλωσίμων υλικών κ.λπ. 

β) Η εκτέλεση μικρών έργων για επισκευή και συντήρηση των διδα¬ 
κτηρίων. 

γ) Η αποκατάσταση φθορών και ζημιών των επίπλων, εξοπλισμοί 
και γενικά των διδακτηριακών εγκαταστάσεων. 

δ) Η φροντίδα για την εξεύρεση άλλων πόρων και ο εφοδιασμός τωι 
σχολικών μονάδων με έπιπλα και σκεύη, με βιβλία για τη σχολική βι 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνοντα 
αναγκαία για τη στήριξη της διοικητικής λειτουργίας των σχολικών μο 
• νάδων. 

3. Το Νομικό Πρόσωπο διοικείται από 7μελές Διοικητικό Συμβού 
λιο, αποτελούμενο από τον εκάστοτε Πρόεδρο της Κοινότητας, ως Πρό¬ 
εδρο, δύο κοινοτικού συμβούλους, από τον Δ/ντή του Δημοτικού Σχο¬ 
λείου και την Δ/ντρια του Νηπιαγωγείου και από έναν εκπρόσωπο τοι 
συλλόγου γονέων και κηδεμόνων του Δημοτικού και έναν του Νηπια¬ 
γωγείου. 

4. Η θητεία του πρώτου Διοικητικού Συμβουλίου του Νομικού Προ¬ 
σώπου λήγει με τη λήξη της θητείας της κοινοτικής περιόδου. 

Η θητεία των μελών του Διοικητικού Συμβουλίου ακολουθεί την κοι¬ 
νοτική περίοδο. 

Το Διοικητικό Συμβούλιο εκλέγει Αντιπρόεδρο και Γραμματέα. 

5. Πόροι του Νομικού Προσώπου είναι: 

α) Ετήσια επιχορήγηση του Κράτους. 

β) Ετήσια επιχορήγηση της Κοινότητας δρχ. 200.000. 

γ) Κάθε είδους εισφορές, δωρεές, κληρονομιές και κληροδοσίες. 

δ) Εισπράξεις από το αντίτιμο των παρεχομένων πραγμάτων ή υπη 
ρεσιών. 

ε) Πρόσοδοι από την περιουσία του. 

6. Το Νομικό Πρόσωπο εκπροσωπείται στα δικαστήρια και σε κάθι 
άλλη αρχή από τον Πρόεδρο του Διοικητικού Συμβουλίου και όταν αυ 
τός απουσιάζει ή κωλύεται από τον Αντιπρόεδρο. 

Η παρούσα να δημοσιευθεί στην Εφημερίδα της Κυβερνήσεως. 

Κόρινθος, 8 Μαρτίου 1991 

Ο Νομάρχης 
ΗΛΙΑΣ ΑΝΔΡΑΚΑΚΟΣ 



_ ΕΦΗΜΕΡΙΣ ΤΗΣ ΚΥΒΕΡΝΗΣΕΙΣ ΙΤΕΥΧΟΣ ΔΕΥΤΕΡΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 


ΤΕΙΕΧ 

22.3211 ΥΡΕΤ ΟΚ 

λειτουργούν καθημερινό αηό 8.00’ έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληοη ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιυές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 50. Από 9 σελίδες μέχρι 16 δρχ. 80, από 17 έως 24 δρχ. 100 

Από 25 σελίδες και πάνω π τιμή πώλησης κάθε φύλλου (δσέλιδου ή μέρους αυτού) αυξάνεται κατά 30 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

β) 

» 

» 

» 

Β' 

V) 

» 

» 

» 

Γ' 

δ) 

» 

» 

» 

Δ' 

ε) 

» 

» 

» 

Αναπτυξιακών Πράξεων 

στ) 

» 

» 

» 

Ν.Π.Δ.Δ. 

ζ) 

» 

» 

» 

ΠΑΡΑΡΤΗΜΑ 

η) 

» 

» 

» 

Δελτ. Εμπ.& Βιομ. Ιδ. 

θ) 

» 

» 

» 

Αν. Ειδικού Δικαστηρίου 

ι) 

» 

» 

» 

Α.Ε. &Ε.Π.Ε. 

ια) Για όλα τα Τεύχη 


10.000 

19.000 

6.000 

18.000 

12.000 

6.000 

3.000 

6.000 

1.500 

40.000 

85.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 500 

» 950 

» 300 

» 900 

» 600 

» 300 

» 150 

» 300 

» 75 

» 2.000 

» 4.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



















